Konferencija u Sarajevu: Borba protiv korupcije mora biti neselektivna – dijalogin.tv\nKonferencija u Sarajevu: Borba protiv korupcije mora biti neselektivna\nPredsjedavajući Predstavničkog doma Parlamentarne skupštine Bosne i Hercegovine (PSBiH) Šefik Džaferović izjavio je danas da BiH ima mnogo toga da uradi u pogledu borbe protiv korupcije, i to kada je u pitanju kompletiranje ili poboljšanje zakonodavnog okvira, ali i jačanje institucionalnih kapaciteta i saradnja s građanima BiH.\n– To su tri stuba na kojima institucije BiH, pa i PSBiH i Vijeće ministara BiH treba da rade da bi se osnažila borba protiv korupcije – istakao je Džaferović uoči konferencije “Borba protiv korupcije unapređenjem zakonodavnog okvira, jačanjem institucija i povećanjem saradnje s građanima”.\nNa konferenciji koju su danas u Sarajevu organizirali Misija OSCE-a u BiH i Agencija za prevenciju korupcije i koordinacije borbe protiv korupcije u BiH učestvuju, između ostalih, predstavnici zakonodavne i izvršne vlasti u BiH, pravosuđa, nevladinog sektora, ambasada i međunarodnih organizacija u BiH.\nDirektor Agencije za prevenciju korupcije i koordinacije borbe protiv korupcije BiH Hasim Šabotić podsjetio je da je u nadležnosti ove agencije i iniciranje aktivnosti u pogledu izmjena i dopuna postojećih zakonskih rješenja.\nKako je rekao, postojeći zakoni za borbu protiv korupcije u BiH moraju biti usklađeni s međunarodnim standardima i normama, a zajednički rezultat unaprijeđenih normi i ojačanih institucija treba biti uspješna primjena kvalitetnih zakonskih rješenja, što u BiH predstavlja određeni problem.\nPrema procjeni ove agencije, unapređenje normativnih okvira trebalo bi ići u dva pravca, i to preispitivanja postojećeg okvira, analize primjene te usklađivanja s međunarodnim standardima i normama.\nDrugi pravac bi bio upotpunjavanje pravnog okvira za borbu protiv korupcije donošenjem zakonskih rješenja u pogledu lobiranja te unapređenja postojećeg normativnog okvira.\nŠabotić je napomenuo da Agencija postupa isključivo po dva zakona, Zakonu o Agenciji za prevenciju korupcije i Zakonu o zaštiti lica koja prijavljuju korupciju u institucijama BiH.\nZa prvi zakon kazao je da je da je prilično nedorečen i neprecizan, da im pravi mnogo problema u radu prilikom njegove primjene te da je Agencija stoga pokrenula inicijativu za njegove izmjene i dopune.\nZakon o zaštiti lica koja prijavljuju korupciju u institucijama ocijenio je kao jedan od najboljih preventivnih mehanizama u borbi protiv korupcije.\n– Međutim, ovaj zakon nije obuhvatio sve u BiH, jer se odnosi samo na 22.000 uposlenih u 75 bh. institucija, što znači da ne možemo pružiti zaštitu svima koji je traže – istakao je.\nNarodna poslanica u Narodnoj skupštini Republike Srbije Dubravka Filipovski naglasila je da je za svaku zemlju u borbi protiv korupcije bitno da korupciju svede na najnižu moguću mjeru te da u toj borbi postoji nulta tolerancija.\n– Da bi se ta dva cilja ostvarila, potrebno je da borba protiv korupcije bude neselektivna, da u njoj učestvuju sve institucije, da bude transparentna i da država preduzme odgovornost za borbu protiv korupcije – kazala je.\nSmatra da je parlament važan kao najviša zakonodavna institucija u svakoj zemlji, jer, u okviru svojih nadležnosti, treba preduzeti značajne korake u kontroli izvršne vlasti i nadzoru nad javnim finansijama države.\nPoručila je da je današnja konferencija važna za Srbiju zbog regionalne saradnje te da se svaka zemlja u regionu pojedinačno ne može boriti protiv korupcije.\n– Ovu konferenciju vidim kao značajnu inicijativu u regionalnoj saradnji i razmjeni iskustava u borbi protiv korupcije – dodala je.\nŠef Misije OSCE-a u BiH ambasador Jonathan Moore kazao je da im je čast što su partneri u borbi protiv korupcije te da je to izazov za sve, domaće i međunarodne institucije.\nBorba protiv korupcije, zaključio je ambasador, nije samo pitanje Agencije za prevenciju korupcije već i tužilaštava, sudova i parlamenata na svim nivoima.\nDF traži vanrednu sjednicu Parlamenta FBiH o nezakonitom zapošljavanju u javnim preduzećima


OBOREN TVITER: Pogođeno na hiljade korisnika! (FOTO) | Happy BSC portal\nOBOREN TVITER: Pogođeno na hiljade korisnika! (FOTO)\nKompanija Tviter Inc. saopštila je da je njen sajt, kao i platforma TvitDek (TweetDeck) bila oborena, zbog čega su stotine hiljada korisnika bili pogođeni.\n- Možda ste imali problema sa tvitovanjem, dobijanjem notifikacija. Trenutno radimo da to popravimo i očekujemo da će se uskoro rad normalizovati - saopštila je kompanija, koja je prijavila da je do prekida rada došlo u utorak uveče.\nSajt za praćenje kvara društvenih mreža Outage.report saoštila je da je primila više od 4.000 prijava o incidentu, pre svega iz Japana, Kanade i Indije.


Za razliku od Venecijanske komisije, koja je ocenila da poslednji Predlog ustavnih amandmana ispunjava standarde i daje dovoljno garancija za sudsku nezavisnost, Konsultativno veće evropskih sudija (CCJE), takođe telo Saveta Evrope, se ne slaže sa njima.\nU mišljenju koje je nedavno objavljeno na srpskom jeziku, se navodi da amandmani iz oktobra prošle godine nisu otklonili nedostatke, koje je ovo telo prepoznalo prilikom analize prethodne verzije amandmana.\nRešenje koje prema mišljenju Konsultativnog veća evropskih sudija dozvoljava uplitanje politike u sudstvo je ono koje definiše način na koji se biraju "istaknuti pravnici" u Visoki savet sudstva, tela koje između ostalog, bira sudije. U poslednjoj verziji amandmana, nesudijske članove VSS-a, njih pet, bira skupština sa dvotrećinskom većinom. Međutim, ukoliko ne može da se pronađe tolika većina, sudije većinom glasova bira petočlana komisija koju čine ljudi koje je već ranije izabrala skupština. Radi se o predsedniku Narodne skupštine, predsedniku Vrhovnog suda, predsedniku Ustavnog suda, Vrhovni javni tužilac i Zaštitnik građana. Ovo rešenje, smatraju u CCJE, ne obezbeđuje nezavisnost tih članova VSS-a i trebalo bi ga brisati.\n"Umesto toga, ona omogućava da oni (članovi VSS-a) budu izabrani u skladu sa željom bilo koje vladajuće političke stranke ili stranaka. Nesudijske članove VSS-a bi trebalo da biraju advokatske komore, pravni fakulteti, ravnopravno iz redova vladajuće većine i opozicije u Narodnoj skupštini", navodi se u izveštaju CCJE.\nProblematična, sa stanovišta sudske nezavisnosti, je i odredba koja ističe da sudija sudi "vodeći računa o sudskoj praksi". I za ovu odredbi, prema mišljenju evropskih sudija, nema mesta u budućem Ustavu, navodeći da bi samo trebalo da stoji: "Vrhovni sud Srbije obezbeđuje ujednačenu primenu prava od strane sudova putem svojih odluka".\nKao potencijalno opasno, u izveštaju CCJE, se opisuje način na koji je u poslednjoj verziji Ustavnih amandmana formulisan osnov za razrešenje sudija. Takva formulacija, navodi se u izveštaju, u suprotnosti je sa načelom stalnosti sudijske funkcije.\n"Osnove za razrešenje, uključujući i nestručnost, trebalo bi dodatno urediti jasno razređenim zakonima koji propisuju i konkretne prekršaje koji mogu dovesti do razrešenja, kao i postupak koji bi mogao voditi razrešenju", savetuju u Konsultativnom veću evropskih sudija.\nNišta bolje mišljenje evropske sudije nemaju ni o predloženom sastavu Visokog saveta sudstva. Podsetimo, ukoliko ovaj amandman neizmenjen uđe u Ustav, Visoki savet sudstva će brojati deset članova, pet koje biraju sudije i pet koje bira parlament. Dodatno, amandmani predviđaju raspuštanje VSS-a ukoliko ovo telo ne bude moglo da donese odluku 60 dana.\n"VSS bi trebalo da ima neparan broj članova – jedanaest članova – od kojih bi većina trebalo da budu sudije…Predsednik VSS-a bi trebalo da bude sudija", navode iz CCJE uz jasan dodatak: "Odredbu o razrešenju VSS-a u slučaju da ne donese odluku trebalo bi brisati".\nOvakvi stavovi Konsultativnog veća evropskih sudija u značajnoj meri se podudaraju sa stavovima pretežnog dela struke i nevladinog sektora. S druge strane, ovakvo mišljenje je u koliziji sa stavom Venecijanske komisije koja je dala "zeleno svetlo" na predložene amandmane. Međutim, kako je u Akcionom planu za poglavlje 23, zbog kojeg se i menja Ustav, previđeno da ocenu amandmana daje Venecijanska komisija to znači da mišljenje Konsultativnog veća evropskih sudija nije obavezujuće za Ministarstvo pravde. CCJE je analiziralo Ustavne amandmane na zahtev Društva sudija Srbije. Dalja procedura nalaže da najpre o predloženim amandmanima odlučuje Narodna skupština Republike Srbije, a potom i građani na referendumu.\nIzvor: Vebsajt Danas, Vuk Jeremić, 20.01.2019.


Planeta iz doba čoveka - Živeti zdravije\nDa li je na pomolu biološka kriza?\nMnogi naučnici koriste nov nezvanični termin za epohu u kojoj živimo a koju oblikuju ljudi, “antropocen”, prevashodno imajući u vidu ogroman uticaj čoveka na izgled Zemlje. Ljudi su, naime, postali geološka snaga i stoga je epoha u kojoj živimo zaista drugačija, ali samim tim ne i bolja.\nPre oko pet milijardi godina postojalo je samo Sunce, nova zvezda okružena prašinom. S vremenom, gravitacija je privlačila prašinu i stvarala sitne kamenčiće, od kojih se milionima godina kasnije formirala Zemlja, a na njenoj površini temperatura je bila oko 1093°C. Novorođena planeta tada je bila kipuća lopta tečnih stena i okeana lave. Postepenim hlađenjem, zbog smanjivanja nuklearnih i drugih procesa koji su obezbeđivali potrebnu energiju, počinje niz promena koje dovode do današnjeg oblika planete.\nRazvoj prvobitnog čoveka trajao je dva miliona godina. Pre 1,5 milion godina pojavljuje se homo erektus. Tada počinje ljudska istorija.\nPoznavanje nestanka biljnih i životinjskih vrsta u velikim i malim biološkim krizama značajno utiče na formiranje pozitivnog ekološkog mišljenja koje doprinosi očuvanju životne sredine, kao i zaštiti slabijih, nedominantnih biljnih i životinjskih vrsta – što sprečava ili odlaže sledeću veliku biološku krizu. Uništavanje ozonskog omotača, prenamnožavanje ljudske vrste i izumiranje nedominantnih vrsta, aktuelni su procesi u savremenom svetu, koji su se odigrali i u prošlosti. Očigledno je da će ovakvo ljudsko upravljanje planetom (ako se nešto vrlo brzo ne promeni) dovesti do šeste velike biološke krize.\nPreovlađuje mišljenje da velika biološka kriza nastaje kada dođe do izumiranja više od 50% makroskopskih vrsta života. U geohemijski poznatoj istoriji planete Zemlje, bilo je pet velikih bioloških kriza.\nPoslednja manja počela je u periodu kvarta ra, i još uvek traje. Ova kriza se odlikuje uticajem čoveka koji geohemijskim promenama zemljišta, vode i vazduha izaziva klimatske poremećaje (uništavanje biodiverziteta, povećanje UV zračenja itd). Nestanak vrsta na planeti danas je 100 puta brži nego što je bio pre 200 godina, a za veoma kratko vreme mogao bi da postane i intenzivniji.\nNa osnovu validnih istraživanja, formirana je IUCN Crvena lista, koja ukazuje na mogućnost nestanka 1252 % vrsta u svetu. Podaci vezani za izumiranje pojedinih poznatih vrsta u prošlom i pretprošlom veku, govore da će njihov nestanak na Zemlji biti 100 puta brži. Postoje pretpostavke da bi to moglo da bude i 1.000 do 10.000 puta brže.\nSvest je tu, a savest?\nAko je slučaj izumiranja ptice dodo bio posledica neznanja i slučajnosti, onda su svi naredni postupci čoveka bili svesni, kao i oni zbog kojih je izumiranje pojedinih vrsta upravo počelo. U poslednjih 500 godina, na Zemlji je nestalo oko 80 vrsta sisara. Istraživanja najpoznatijih paleoanropologa pokazala su da svake godine nestane 17.000 do 100.000 vrsta. Ovakvo stanje na planeti, na osnovu radova i zapažanja vodećih istraživača, konstatovale su Ujedinjene nacije 2007. godine.


Koračajmo zajedno – Milica Fazekaš\nProšle nedelje sam pisala o ljudima koji umesto akcije ka cilju biraju izgovore. Ono što je važno znati je to da se svako od nas nađe ponekad u toj situaciji, uglavnom jer nije osvestio da trenutno ima druge prioritete ili da ne teži pravom cilju – pravom za njega. Takođe, kako to moja prijateljica Dragana…\nEmigracija visokoobrazovanih osoba se često naziva odliv mozgova― (eng. brain drain) kako bi se naglasile negativne posledice po zemlju porekla u vidu gubitka političke, ekonomske i intelektualne elite s jedne strane i investicija u njihovo obrazovanje s druge (UNESCO, 2011). Ovaj termin se koristi kada mnogi obrazovani i stručni ljudi napuštaju izvornu zemlju i…\nISKUSTVO JEDNE MAME – NORVEŠKA\nVeć nekoliko puta sam pisala o tome da je emigracija velika životna promena, kako za pojedinca, tako i za celu porodicu. Svaka porodica je drugačija, a ono što povezuje sve buduće emigrante koji imaju decu je strah kako će se njihova deca privići na nove promene, koje su oni kao roditelji odabrali, u želji da…\nDNEVNI ODMOR KAO PRIKAZ RAZLIČITIH SISTEMA U VASPITANJU Kako bih predstavila prednosti različitih sistema u vaspitanju, rešila sam da ovaj odeljak započnem sa temom koja je mene najviše zaintrigirala po dolasku u Norvešku – dnevni odmor dece u vrtiću. DNEVNI ODMOR NE ZNAČI NUŽNO SPAVANJE Pre svega, volela bih da istaknem da dnevni odmor ne…\nJA KAO VASPITAČ\nZovem se Milica Fazekaš, imam 27 godina, i upola toliko iskustva kada je reč o detinjstvu i porodici. Po zvanju sam vaspitač, ali se vodim time da za nas ne govori diploma, već relevantno iskustvo. Interesovanje za pedagogiju i psihologiju sam pokazala veoma rano, gde sam još sa 14 pisala različite radove iz ovih oblasti.…


Ostala bez krova nad glavom, a "hrani" ugrožene | Beograd Noću\nOstala bez krova nad glavom, a „hrani“ ugrožene\nOstala bez krova nad glavom, a "hrani" ugrožene.\nSanju Živojinović smo zatekli u klubu Red Shoes Cafe kako pravi sendviče namenjene ugroženima od poplava. I ne bi to bilo ništa neobično da kroz razgovor nismo saznali, da je devojka koja sa toliko ljubavi priprema hranu, iz Obrenovca i da je ostala bez krova nad glavom.\nHrabra Sanja, čija je solidarnost na maksimalnom mogućem nivou kaže da je njena porodica sad na sigurnom i da je neizmerno srećna što su svi živi i zdravi!\nMarko Popović, menadžer kluba Red Shoes Cafe, ispred Udruženja ugostitelja Ade Ciganlije, nam je rekao da su se svi lokali na Adi Ciganliji udružili i osmili akciju u kojoj se svaki dan pripremaju sendviči i nose u prihvatilišta širom grada.\nLokali, među kojim su klub Sunset, klub Just Vanilla, klub Time Out i drugi donirali su sirovine da se ova lepa i humana akcija sprovede u delo, a na početku priče ste videli da se sendviči prave u klubu Red Shoes Cafe i da ih pravi naša lepa, hrabra i pre svega solidarna Sanja, koja i pored sudbine koja ju je zadesila misli na svoje sugrađane.


Zrenjanin: NIS donirao 2 miliona Osnovnoj školi „Dr Jovan Cvijić“ | 28/10/2021 VOLIM ZRENJANIN\nZrenjanin: NIS donirao 2 miliona Osnovnoj školi „Dr Jovan Cvijić“\nZrenjanin - OŠ "DR JOVAN CVIJIĆ"\nI ove godine kompanija NIS nastavlja da ulaže u Zrenjanin kroz program „Zajednici zajedno“. U okviru ovog programa, dugogodišnji partneri grad Zrenjanin i NIS, ove godine je obezbeđeno 11.5 miliona dinara za potrebe realizacije 5 projekata u oblasti ekologije i zaštite životne sredine.\nZrenjanin - Zajednici zajedno 2021 - NIS\nBroj realizovanih projekata\nOd početka sprovođenja ovog programa realizovano je 156 projekata u koje je uloženo 146,7 miliona dinara.Neki od tih projekata su izgradnja dečijih terena, parkova, sportskih igrališta, unapređenje rada kulturnih i edukativnih institucija, podrška zdravstvenim ustanovama u Zrenjaninu,itd.\nU saradnji sa Ministarstvom prosvete, nauke i tehnološkog razvoja, Ministarstvom unutrašnjih poslova Republike Srbije i Zrenjaninom, kompanija NIS je u okviru prošlogodišnjeg programa „Zajednici zajedno“ podržala 10 osnovnih i srednjih škola sa teritorije grada Zrenjanina koje su se prijavile za učešće u ovom programu.\nKiril Tjurdenjev, generalni direktor kompanije NIS\nJedna od podržanih škola je i OŠ „Dr Jovan Cvijić“ u kojoj se realizuje ovaj događaj, a kojoj je NIS donirao sredstva u iznosu od skoro 2 miliona dinara za nabavku 30 računara kojima su opremljeni informatički kabinet i multimedijalna učionica škole, kao i nabavku savremenog sistema video nadzora sa mogućnošću praćenja preko interneta.\nPostavljanjem savremene IT opreme, omogućena je primena aplikacija, digitalnih udžbenika i drugih edukativnih sadržaja u nastavnom procesu, ali i unapređena bezbednost učenika i nastavnika, kao i školske imovine.\nOvim povodom, rukovodstvo škole ugostilo je Aleksandra Vulina, ministra unutrašnjih poslova Republike Srbije, Kirila Tjurdenjeva, generalnog direktora kompanije NIS i Simu Salapuru, gradonačelnika grada Zrenjanina.\nMinistar Aleksandar Vulin i direktorka škole Biljana Jovanov\nGrad Zrenjanin je poslednja stanica ovogodišnjeg NIS-ovog karavana „Zajednici zajedno“, koji obilazi škole u partnerskim gradovima i opštinama širom Srbije.


Foto: Facebook/OC Jahorina | U četvrtak zvanično otvaranje sezone na Jahorini\nSrna 01.12.2020 13:51\nJAHORINA - Zimska turistička sezona na Jahorini zvanično će biti otvorena u četvrtak, 3. decembra, izjavio je danas direktor Olimpijskog centra "Jahorina" Dejan Ljevnaić.\nOn je istakao da Olimpijski centar "Jahorina" spremno dočekuje zimsku turističku sezonu, sa popustima od 50 odsto.\nLjevnaić ističe da je, zahvaljujući snježnim padavinama, pogodnoj temperaturi, a najviše sistemu za osnježavanje, Jahorina ponovo prva u regionu i Evropi spremno dočekala ljubitelje snježnih aktivnosti.\n"Sistem za osnježavanje je u pogonu. Za sada je skijašima na raspolaganju staza Poljice i lift sidro Poljice. U pogonu je i šestosjed Poljice, ali za panoramsku vožnju do Olimpijskog bara sa proširenim kapacitetom i sa novim menijem u ponudi", izjavio je Ljevnaić novinarima.\n"Naši zaposleni su dežurali 24 časa, čekali pogodnu temperaturu i pustili sistem za osnježavanje u rad", naveo je Ljevnaić.\nOn je dodao da su osvijetljene kompletne staze "Poljice" koje će se moći koristiti i za noćno skijanje od 18.00 do 21.00 čas.\nLjevnaić je napomenuo da se ski-pas kupuje putem veb-prodavnice Olimpijskog centra, da je udvostručen broj prodajnih mjesta na Jahorini ukoliko se skijaši odluče da kupuju na licu mjesta, te da su dali i "korona garanciju" da skijaš, ako dođe na planinu ili bukira, može zamijeniti ski-pas ili vratiti novac u slučaju pojave virusa.\n"Zabilježili smo veliko interesovanje turista iz Hrvatske, Srbije, Slovenije koje je do sada 25 odsto više u odnosu na prethodnu sezonu. Razlog tome je sigurno što smo zadržali politiku poslovanja i najbolji odnos kvaliteta i cijene", istakao je Ljevnaić i dodao da očekuju dobru sezonu.\nIz Olimpijskog centra "Jahorina" apeluju da se skijaši i posjetioci tokom boravka na ovoj planini pridržavaju neophodnih epidemioloških mjera, da budu odgovorni prema sebi i drugima.


Mihajlović menja tim za Francuze – Nadlanu.com\nMihajlović menja tim za Francuze\nObjavljeno 30. maja 2012. / 21:26:03\nFudbalska reprezentacija Srbije sutra će u prijateljskoj utakmici u Remsu "ukrstiti koplja" sa Francuskom, a novi selektor Siniša Mihajlović najavio je dosta promena u odnosu na tim koji je prošle nedelje igrao sa Španijom.\n“Utakmicu protiv Francuske počeće Brkić, Ivanović, Maksimović, Rajković, Ninkov, Fejsa, Matić, Mladenović, Tadić, Janković i Šćepović. Očekujemo da i će oni biti malo u grču na početku meča, kao njihovi drugovi koji su zaigrali protiv Španije. Dosta je debitanata i novih igrača”, kazao je Mihajlović novinarima u Remsu.\nOn je istakao da je taktika važna, ali da ne igra odlučujuću ulogu.\n“Nije toliko važno u kojoj se formaciji igra. Niko nije pobedio zbog taktike, nego je glava najvažnija. Sve ostalo dolazi posle. Svaki trener pravi sistem po karakteristima igrača koje ima, želeći da iskoristi njihove najbolje osobine. Imamo malo vremena, a mnogo posla, pa previše informacija svakog dana serviramo igračima”, naveo je selektor Srbije. Mihajlović je priznao da je efikasnost napadača jedna od stvari na kojoj mora ozbiljno da se radi u narednom periodu.\nKapiten Srbije Branislav Ivanović rekao je da je mlađim saigračima, pred utakmicu sa Španijom, savetovao da uživaju na terenu.\n“Znam da svima njima ovaj izazov mnogo znači, možda još ni nemaju pravi osećaj koliko ih lep susret čeka. Svima nam je san da igramo velike mečeve za reprezentaciju, nadam se da će se pokazati u najlepšem svetlu”, istakao je on.\nPoslednji put Srbija je protiv Francuske igrala u jesen 2009. godine u kvalifikacijama za Svetsko prvenstvo.\nPrijateljska utakmica Francuska – Srbija igra se sutra od 21 sat u Remsu.\nNovak: Kavčič je imao šansu\nTadić dobio podršku da vodi Vladu i najavio promene u DS\nOtkrivena tajna: Pesma koja je "orlovima" donela sreću je… (VIDEO)\nKolaković: Nervoza, nestrpljivost\nDrulović: Presrećan sam!


Olympic day 2018 u Travniku - Hronika.ba\nStambeno zbrinjavanje boraca: Neophodna papirologija može se završiti za…\nEU i Njemačka izdvajaju 3 miliona eura za ublažavanje utjecaja krize…\nOlimpijski komitet BiH već niz godina organizira sportsku manifestciju „Olymic day“. Olympic day predstavlja obilježavanje međunarodnog dana sporta kada se širom svijeta slave olimpijske vrijednosti i upoznaju novi sportovi. „Olympic day“ je ustvari mnogo više od sportskog događaja, to je dan kada su ljudi širom svijeta aktivni, kada uče o Olimpijskim vrijednostima i upoznaju se sa novim sportovima.\nOve godine, čast da bude domaćin manifestaciji Olympic day, pripala je općini Travnik. Organizatori su Edukacijski fakultet i Olimpijski komitet Bosne i Hercegovine, uz podršku travničkih sportskih klubova, Sportskog saveza SBK/KSB, Ministarstva obrazovanja, nauke kulture i sporta SBK/KSB, Centra za Edukaciju mladih – Cem, te osnovnih škola sa područja SBK. Sve aktivnosti u okviru realizacije Olympic day-a bit će održane na sporstkim terenima kasarne oružanih snaga BiH “Travnik”. Početak programa planiran je 29.5.2018 u 12:00 sati zagrijavanjem i grupisanjem po programima, nakon čega će uslijediti prezentacije po sportovima u trajanju od po 15 minuta za svaki sport. Iako tačan broj učesnika još nije definiran, na manifestaciji se očekuje učešće oko 500 učenika osnovnih škola uzrasta od četvrtog do šestog razreda.\nSvojim prisustvom Olympic Day 2018. u Travniku će podržati i naši bosanskohercegovački olimpijci koji će na simboličan način, zajedničkim snagama, sa ostalim učesnicima, trčati olimpijski krug.\nAkcenat manifestacije je na učešću djece školskog uzrasta, tj. IV, V i VI razreda osnovne škole, s ciljem promocije olimpijskih sportova i zdravog načina življenja. Djeca će imati priliku da se okušaju u sljedećim sportskim disciplinama: Nogomet, Rukomet, Košarka, Odbojka, Streljaštvo, Atletika, Streličarstvo, Stoni tenis, Judo i Karate.\nNakon završetka Olympic dana, učesnici će dobiti certifikat koji je priznat od Međunarodnog olimpijskog komiteta.\nPrethodni članakDječja olimpijada se vraća u Kiseljak\nNaredni članakTeniski turnir je postao brend općine Kiseljak\nInternacionalni sarajevski sajam knjiga i učila posjetilo je više od 30.000 ljudi\nStambeno zbrinjavanje boraca: Neophodna papirologija može se završiti za jedan dan!\nUručena vakufnama potomcima porodice Korkut\nHaris Lučkin održat će predavanje o ulozi, ciljevima i aktivnostima BH...\nU Travniku počinje manifestacija „Andrićevi dani 2021“


Advokati traže puštanje Assangea zbog korona virusa\nJulian Assange u sudnici u januaru 2020\nAdvokati osnivača WikiLeaksa Juliana Assangea u srijedu će zatražiti od britanskog suda da mu odobri kauciju, tvrdeći da mu u zatvoru prijeti opasnost od zaraze korona virusom.\nMassimo Moratti, zamjenik direktora istraživanja u evropskom uredu Amnesty Internationala, rekao je da sud "mora pomno razmotriti" tvrdnje Assangeovih advokata.\n"Za osobe s hroničnim bolestima i starije trebaju se odmah razmotriti alternative pritvoru, ako ne predstavljaju prijetnju sebi ili društvu. Trebala bi postojati pretpostavka puštanja na slobodu za optužene koji čekaju suđenje," rekao je Moratti, prenosi Dpa.\nKraljevski sud u Londonu Woolwich odgodio je 27. februara razmatranje američkog zahtjeva za izručenje Assangea, nakon što su četiri dana bili usredotočeni na to jesu li njegovi navodni zločini politički ili ne.\nAmeričko ministarstvo pravosuđa saopćilo je kako je australskog državljanina Assangea (48) optužilo da se udružio s bivšim američkim analitičkim vojno-obavještajnim analitičarom Chelsea Manningom kako bi protuzakonito objavio američku tajnu dokumentaciju 2010. godine.\nAssangeovi advokati tvrde da njegovo izručenje treba blokirati prema britanskom zakonu, jer ga Washington progoni zbog "političkih razloga".


Dan online - Politika: Osnažiti parlamentarnu diplomatiju - 2018-12-05\nPolitika IVAN BRAJOVIĆ PRIMIO DELEGACIJU TURSKE SKUPŠTINE Osnažiti parlamentarnu diplomatiju\nIntenzivnija parlamentarna diplomatija Crne Gore i Turske doprinijeće jačanju dobrih sveukupnih odnosa dviju zemalja na političkom i ekonomskom planu, zaključeno je na sastanku predsjednika Skupštine Ivana Brajovića sa članovima delegacije Odbora za vanjske poslove Velike narodne skupštine Turske.\nBrajović je kazao da je zadovoljan zbog prve posjete predstavnika tog odbora Crnoj Gori u istoriji odnosa zakonodavnih domova dviju država.\nPredsjednik odbora Volkan Bozkir izrazio je zadovoljstvo zbog spremnosti oba parlamenta za intenzivniju saradnju, a prenio je i pozitivan stav članica NATO-a zbog dosadašnjih aktivnosti Crne Gore u toj vojnoj organizaciji.\nNa sastanku je razgovarano o integracionom procesu dviju zemalja ka Evropskoj uniji i o važnosti proširenja novim članicama, kako zbog stabilnosti regiona iz kojih dolaze države kandidati, tako i zbog održavanja vitalnosti Unije.\n– Vezano za odnose dviju zemalja, sagovornici su se saglasili da brojna crnogorska dijaspora i studenti iz Crne Gore u Turskoj predstavljaju svojevrstan most prijateljstva dviju država – piše u saopštenju.


Ministarstvo za zajednice i povratak - Чланци поређани по датуму: četvrtak, 10 septembar 2020\nčetvrtak, 10 septembar 2020 20:01\nSAOPŠTENjE ZA JAVNOST POVODOM SASTANKA ŠEFA EULEKSA I MINISTRA ZA ZAJEDNICE I POVRATAK\nPriština, 10. septembar 2020. godine\nVladavina prava i zakona je osnov napretka svakog društva, upravo zato se treba zalagati za njeno što bolje poštovanje i primenu jer je ona centralni element reformsih procesa, rečeno je danas na sastanku ministra za zajednice i povratak Dalibora Jevtića i šefa Misije Evropske unije za vladavinu prava i zakona na Kosovu (EULEX), Larsa- Gunara Vigemarka (Lars-Gunnar Wigemark).\nJevtić je tokom satanka izneo mišljenje da je zatvaranje slučajeva zločina koji su se nakon 1999. godine desili u miru imalo veoma negativan uticaj na pravdu i poverenje i istako da očekuje da u ovim slučajevima pravda bude zadovoljena.\nNa sastanku je bilo reči o važnosti proporcionalnog učešeća nevećinskih zajednica u javnim institucijama i njihovo aktivno uključivanje u rešavanju ključnih pitanja na Kosovu.\nLars-Gunar Vigemark je poziciju šefa EULEKS misije preuzeo u januaru mesecu ove godine. Današnji sastanak ministra Jevtića sa njim je prvi zvanični sastanak. Tokom susreta je dogovorena koordinacija oko važnih pitanja na kojima EULEKS može da da svoj puni doprinos.\nčetvrtak, 10 septembar 2020 12:06\nSAOPŠTENjE ZA JAVNOST POVODOM SASTANKA AMBASADORA NEMAČKE I MINISTRA ZA POVRATAK I ZAJEDNICE\nPriština, 09. septembar 2020. godine\nVašingtonski sporazum, poslednja runda razgovora između delegacija Prištine i Beograda u Briselu, planovi ministarstva po pitanju povratka i reintegracije povratnika, izrada Zakona o povratku, izazovi nevećinskih zajednica, prosperitet i budućnost omladine na Kosovu, vladavina prava, bile su glavne teme o kojima se razgovaralo tokom sastanka ministra za zajednice i povratak, Dalibora Jevtića i novog ambasadora Savezne Republike Nemačke na Kosovu, Jorna Rodea (Jörn Rohde).\nDvojica zvaničnika su se saglasili da uspeh dijaloga zavisi od sprovođenja postignutih sporazuma i da je posebno važno da obični ljudi imaju konkretnu korist od toga.\nAmbasador Rode je istako činjenicu da je Vlada Nemačke godinama unazad veoma posvećena unapređenju uslova života svih građana na Kosovu.\nNa dužnosti novog ambasadora na Kosovu, Jorn Rode je stupio krajem jula ove godine i ovo je njegov prvi zvanični susret sa ministrom Jevtićem. Zahvalivši ministru na srdačnoj dobrodošlici, ambasador je istakao svoje uverenje da će njihova saradnja u budućnosti biti na visokom nivou.


Izvoz namještaja 371 milion BAM za 8 mjeseci -\nPrema statističkim podacima, izvoz namještaja iz Bosne i Hercegovine u osam mjeseci ove godine iznosio je gotovo 371 milion KM, što je više u odnosu na isti period lani kada je ostvaren izvoz od 367 miliona KM.\nA ovih dana, 10-13 oktobra, na Zagrebačkom velesajmu gdje je otvorena „Ambienta“, međunarodni sajam namještaja, prvi put zajedno izlažu članice klastera „Namještaj i drvo BiH“ i „Drvni klaster Hercegovina“, uz podršku Privredne komore Federacije BiH.\n“Članice klastera su male kompanije kojima je na ovaj način data prilika da se predstave na ovom sajmu, na 170 m2 površine. Utisci ostalih izlagača i posjetilacaa na sajmu su izuzetno pozitivni s obzirom na to da je naš namještaj izuzetnog kvaliteta. Osim predstavljanja svojih proizvoda naši proizvođači će na ovaj način imati priliku da upoznaju nove kupce i ostvare poslovne kontakte”, rečeno je Feni iz PKFBiH.\nPrevious Igrači nakon utakmice: Sad smo pokazali naše pravo lice.. Idemo u Grčku po nova tri boda\nNext Mjesto u Bosni po kojem je dobio ime krater na Marsu: Misija NASA-e ulila nadu stanovnicima Jezera\nDolina Sane u selu Rasavci preplavljena je sočnim, šarenim lubenicama, kao i domaćim dinjama, koje godinama uzgaja vrijedna porodica Vidičević. Ovo je, kako kažu, udarni period sezone, kada su temperature\nProizvođač visokokvalitetnog namještaja MS&WOOD će ove godine kao jedini iz Bosne i Hercegovine izlagati na prestižnom Paris Design Week-u. Sajam se održava od 6. do 10. septembra, a MS&WOOD će


KRAGUJEVAC - Više mesta u Medicinskoj i gimnazijama u Kragujevcu - Vesti iz Kragujevca i Šumadije - Pressek.rs\nBy pressek, foto:M.Č. Petak, 24. maj 2019.\nU Prvoj i Drugoj kragujevačkoj gimnaziji i Medicinskoj školi „Sestre Ninković” broj mesta povećan je u odnosu na prethodnu godinu zahvaljujući uvođenju novih smerova.\nPrva kragujevačka gimnazija dobila je novo specijalizovano odeljenje za biologiju i hemiju, a Druga specijalizovano odeljenje za učenike sa posebnim sposobnostima za računarstvo i informatiku. U Medicinskoj školi po prvi put uveden smer za negovatelje na kome će školovanje trajati 3 godine.\nMedicinsku će tako od septembra pohađati 180 učenika prvog razreda, Prvu gimnaziju 350, a Drugu gimnaziju 254.\nUvođenje dva nova smera ove godine tražila je i Srednja stručna škola.\n- Na žalost, zahtev za upis tehničara za naoružanje i tehničara za municiju i raketnu tehniku nije nam odobren od strane Ministarstva prosvete, iako smo podršku za otvaranje ovih odeljenja dobili od Ministarstva odbrane i fabrika namenske industrije kojima je ovaj profile radnika neophodan, kaže Siniša Kojić, direktor Srednje stručne škole.\nSrednja stručna škola, nastala spajanjem Politehničke i Druge tehničke škole, konkursom je dobila najveći broj mesta za upis učenika u prvi razred – ukupno 500. Od tog broja 120 je u odeljenjima koja rade po programu dualnog obrazovanja.\nU Prvoj tehničkoj školi ima ukupno 330 slobodnih mesta, što je za jedno odeljenje manje nego lane.\nNa istom nivou po broju učenika prvog razreda ostaće Ekonomska škola (150) i Turističko ugostiteljska škola „Toza Dragović” (240).\nInače, malih maturanata u Kragujevcu nešto je manje u odnosu na prethodnu godinu, ali je zato ukupan broj mesta u srednjim školama ostao na gotovo istom nivou.\nU 7 srednjih stručnih škola i gimnazija ima nešto više od 2.000 mesta, dok osmi razred završava 1.746 đaka.\nRaspust za male maturante počinje 31. maja. Početkom juna biće organizovani prijemni ispiti za baletske, muzičke, umetničke škole, ali i specijalizovana matematička, filološka, informatička i sportska odeljenja u gimnazijama.\nZavršni ispit za sve osmake počinje 17. juna, kada će mali maturanti polagati test iz srpskog jezika I književnosti. Dan kasnije rešavaće zadatke iz matematike, a 19. juna kombinovani test.\nTagovi Gimnazija Kragujevac Obrazovanje\nŠkola u Ramaći stavljena je van funkcije kao nebezbedna još pre 20 godina, kada je pao deo krova. Od tada se deca školuju u prostorijama mesne zajednice, koja nema toalet. Kako bi skrenuli ...\nZamena EKG legitimacija za starije od 65 godina\nZamena legitimacija za gradski prevoz, za lica starija od 65 godina, počinje 25. maja i trajaće do 25. avgusta. Kako bi se smanjile gužve u GAS-u su doneli odluku, da svaki korisnik ...\nKragujevački paraolimpijac Goran Nikolić uspešno je istrčao 36 od 77 maratona na stazi u Čikagu. Novi jedinstveni atletski poduhvat, koji obuhvata punih 77 maratona za 77 dana u ...\nŽiri za izbor „najrupe” grada Kragujevca odlučio da glavna nagrada, Grand Pri, pripadne Milanu Blagojeviću za rupu u Ulici Svetlika Mladenovića. Priznanje Zlatna rupa delo je Nede ...


Akcija „Podijelimo teret“ po sedmi put | Analitika - Informativni Portal\nElektroprivreda Crne Gore (EPCG) pokreće sedmi ciklus akcije „Podijelimo teret“, namijenjen svim kupcima iz kategorije „domaćinstva“ koji duguju za utrošenu električnu energiju. ''Podijelimo teret 7'' počinje 1. oktobra i trajaće do 31. decembra. U tom periodu, sva domaćinstva kojima ističu Sporazumi iz akcije ''Podijelimo teret 5'', kao i sva nova domaćinstva koja žele da se priključe, svoje obaveze mogu izmiriti po izuzetno povoljnim uslovima.\nObjavljeno: 16. 09. 2019 - 12:05 Promjenite veličinu teksta: A A A\nAkciji se, kako je saopšteno iz EPCG, mogu priključiti kupci iz kategorije „domaćinstva“ uz neophodan uslov da su izmirili posljednja tri računa ili imaju kumulativnu uplatu koja pokriva taj iznos.\nTagovi: EPCG „Podijelimo teret“


Tuzla će dobiti studentski centar vrijedan 6 miliona KM – STUDOMAT.ba\nBesplatni kursevi za nezaposlene osobe u FBiH\nČlanovi investitorske grupe iz Kuvajta posjetili su Općinu Tuzla i razgovarali s načelnikom Jasminom Imamovićem o izgradnji novog studentskog doma.\nIzgled budućeg Studentskog centra u Tuzli\nIzgled budućeg Studentskog centra; foto: Avaz\n“Predstavnici investitorske grupe istakli su da u Tuzli žele izgraditi studentski dom i hostel s edukativnim centrom. Planirano je da ukupna površina budućeg objekta bude između 4.000 i 5.000 kvadratnih metara. Projekcijom finansijske vrijednosti cjelokupnog projekta došli smo do iznosa od 6 miliona maraka, potrebnih za izgradnju centra. Precizno smo dogovorili da bi radovi trebali početi u maju naredne godine, a rok za završetak je dvanaest mjeseci”, izjavio je načelnik Imamović.\nOsim s Imamovićem, delegacija iz Kuvajta tokom posjete Tuzli razgovarala je i s direktorom “Tehnograd company” Hamzom Šarićem.\n“Ova investicija bit će prvi projekt u Tuzli s partnerima iz Kuvajta. Načelno smo dogovorili, da bi u dogledno vrijeme, kada počnu radovi, naši radnici mogli odlaziti na izgradnju objekata u Kuvajtu. Najvažnije je da će Općina Tuzla sve nas koji smo vezani za ovaj projekt, osloboditi svih administrativnih procedura kako bi objekt bio izgrađen na vrijeme”, pojasnio je Šarić.\nNakon što studentski centar bude izgrađen, po svojoj površini bit će najveći takav kompleks u ovom dijelu regije.\nTuzla kao univerzitetski grad trenutno raspolaže s tri studentska centra koji mogu tokom jedne akademske godine primiti skoro 600 studenata. Imajući u vidu interes studenata za studij u Tuzli, ne samo iz Tuzlanskog kantona već i iz drugih kantona u državi, nameće se potreba izgradnje studentskog doma s većim smještajnim kapacitetima, navodi Dnevni Avaz.


Na mestu popularnog novobeogradskog buvljaka planirana je gradnja poslovnog kompleksa s tržnim centrom na osam spratova!\nDirekcija za građevinsko zemljište i izgradnju Beograda u svojim planovima je obelodanila da je lokacija sadašnjeg Otvorenog tržnog centra (OTC), koji funkcioniše u sastavu "Gradskih pijaca", predviđena za komercijalne sadržaje i da se na prostoru od 20.475 kvadratnih metara planira gradnja još jednog šoping centra.\nNajava projekta na lokaciji buvljaka\nKao što je "Blic" pre nekoliko nedelja pisao, selidba sadašnjeg buvljaka bi, prema planu, trebalo da počne u julu naredne godine i da bude završena do kraja 2017., a u tu svrhu biće izdvojeno skoro milion evra.\nNova lokacija gde bi Beograđani po povoljnim cenama mogli da nabavljaju sve "od igle pa do lokomotive" nije zvanično određena. Do sada su se pominjale opcije poput Zemuna, Leštana, Rakovice...\n- Nas sele svakih šest meseci. I tako već čitavu deceniju. Poslednja opcija o kojoj se šuška ovde među ljudima jeste Blok 45. Mada niko ne zna tačno u kojem delu - rekao nam je jedan od trgovaca s buvljaka.\nSvi podaci crno na belo\nTo bi mogla da bude dobitna kombinacija na zadovoljstvo trgovaca, ali i kupaca, kojima nije do odlaska u Rakovicu ili Leštane.\nZAPOSLENO 800 LJUDI\nOtvoreni tržni centar u Bloku 42 s radom je počeo 1994. godine, u njemu radi oko 800 trgovaca i jedan je od glavnih izvora finansiranja "Gradskih pijaca".\nDEVET LOKACIJA ZA KOMERCIJALNE SADRŽAJE\nDirekcija za građevinsko zemljište i izgradnju Beograda obelodanila je plan u kojem je devet lokacija određeno za veće komercijalne sadržaje. Pet se nalazi na Novom Beogradu (blokovi 18a, 42, 43, 63 i naselje Dr Ivan Ribar), dve na Autokomandi, po jedna u Zemunu i na Čukarici.\nSevernokorejske lovokradice napale ruske graničare u Japanskom moru


ALUMNI KLUB PRAVOSUDNE AKADEMIJE: Izbor tužilaca da bude javan\nAlumni klub Pravosudne akademije (AKPA) izražava nezadovoljstvo načinom na koji se sprovodi konkurs za izbor zamenika javnih tužilaca, navodi se u saopštenju tog kluba.\n"Sednica na kojoj je Državno veće tužilaca (DVT) predložilo kandidate za izbor tužilaca održana je bez prethodne najave i time je opet onemogućeno zainteresovanoj javnosti da prati tok sednice, dok su predlozi za izbor zamenika javnih tužilaca objavljeni prekjuče popodne, nekoliko dana nakon što je sednica održana", kaže se u saopštenju.\nIako svesni da postoje izvesni problemi u funkcionisanju samog DVT, AKPA smatra da to ne treba da bude razlog da se DVT vraća korak unazad kada je u pitanju transparentnost izbora kandidata na javne funkcije.\nAKPA podseća da je u proteklom periodu periodično imao svoje predstavnike na ovim sednicama koji su, kako su naveli, bili prisutni u svojstvu javnosti, što je javno i pohvalio, kao i da već duži vremenski period predlaže da se sednice pravosudnih saveta prenose putem Interneta, kako bi zainteresovana javnost mogla da bude upoznata sa procesom odlučivanja, ali da se takav iskorak još nije desio.\n"Dolazimo u situaciji da je proces odlučivanja o izboru nosilaca pravosudnih funkcija dostupniji javnosti u fazi pred Narodnom skupštinom, gde se javno prenose sednice odbora za pravosuđe, kao i rasprava u plenumu od faze izbora pred stručnim telima, a AKPA smatra da upravo pravosudni saveti treba da budu nepristrasna i otvorena tela koja bi služila kao uzor drugim organima i samoj Narodnoj skupštini sastavljenoj od političara", ističu iz kluba.\nOsim toga, AKPA je istakao i da je nezadovoljan zbog činjenice da je samo jedan svršeni polaznik Pravosudne akademije predložen za izbor za zamenika javnog tužioca, što, kako smatraju, šalje negativnu poruku svršenim polaznicima ove institucije, jer se nije vodilo računa o ravnomernoj zastupljenosti svih kategorija kandidata.\n"AKPA izražava nadu da će DVT u svom daljem radu više pažnje posvetiti javnosti i nastaviti da ulaže napore u tom pravcu. Pored toga, AKPA smatra da ima mesta napretku u otvorenosti ka javnosti i u drugim najvažnijim pravosudnim telima, u koja se ubraja i Pravosudna akademija, te da je potrebno da ova tela budu primer transparentnosti, jer je javnost najvažniji kontrolor u demokratskom društvu", ističu iz ovog kluba.\nIzvor: Vebsajt Danas, 27.11.2019.


Ronioci iz rijeke nadomak Sarajeva izvadili 250 kg otpada - Ultra Magazin\nAkciju čišćenja organizovao je Ronilački klub “Bosna”, a ronioci ovog kluba očistili su dio Mokranjske Miljacke, od Pala, na potezu od oko 200 do 300 metara.\n“S obzirom na to da smo ranije bili u inspekciji, znali smo šta nas čeka. Situacija je bila jako loša, bilo je zaista mnogo otpada bačenog u rijeku, a u tri sata rada uspjeli smo da prikupimo zaista veliku količinu otpada. Najviše je bilo plastike, a po završetku akcije komunalna služba odnijela je prikupljeni otpad”, kazao je Hrvoje Gavrančić, predsjednik Ronilačkog kluba “Bosna”, koji je dodao kako ih nije spriječila ni kiša koja je povremeno padala.\nOvo je tek prva u nizu akcija Ronilačkog kluba “Bosna” uz pokroviteljstvo kompanije Molson Coors i Ožujskog piva, koji su i ove godine odlučili podržati aktivnosti čišćenja prirodnih bogatstava Bosne i Hercegovine u okviru kampanje „Čuvaj, pazi, ne bacaj!”.\nNaime, cilj ove društveno odgovorne i motivacione kampanje je uklanjanje otpada iz prirode, ali i dizanje svijesti o tome koliko je važno da su nam rijeke, jezera i planine čisti, te kako neodgovoran odnos prema prirodi može naškoditi i nama samima. Akcija čišćenja se nastavlja i narednog vikenda kada će biti organizovano čišćenje Boračkog jezera.


ILI SANKCIJE RUSIJI ILI NEMA EU: Nemačka očekuje od Srbije da sarađuje\n23. marta, 2022 Vesti iz Sveta Napišite komentar\nOčekivanja i pristici na Srbiju da se pokaže sada i ujedini sa zemljama članica Evropske unije ne prestaju. Izgleda da uvođenje sankcija Rusiji sada predstavlja ulaznicu Srbiji u EU. Specijalni izaslanik nemačke Vlade za Zapadni Balkan Manuel Zaracin izjavio je juče da u Nemačkoj očekuju od Srbije da uvede sankcije Rusiji, jer je kandidat za članstvo u EU. ,,Želimo da Srbija uvede sankcije Rusiji”, istakao je Zaracin, piše Politika.\n„To je predviđeno Sporazumom o stabilizaciji i pridruživanju koji je potpisala i Srbija, pa želimo da Srbija uvede sankcije Rusiji. Moskva želi destabilizaciju Balkana, u to svakako verujem, ali uveren sam da imamo mogućnosti, da ne dozvolimo takvu destabilizaciju. Kremlj ne nudi ništa privlačno građanima Zapadnog Balkana”, rekao je Zaracin za RTK, prenosi Tanjug.\nProblematika sa Kosovom svakako je jedna od značajnijih tema koju bi bilo dobro rešavati na vreme. Nemački izaslanik na pitanje da li ima nade za članstvo Kosova u NATO, rekao je da je Berlin priznao takozvano Kosovo kao nezavisnu i suverenu državu.\n„Stoga, naravno da mislimo da Kosovo ima pravo da se pridruži međunarodnim organizacijama u kojima još nije priznato. Koliko je realan zahtev za članstvo u NATO? Postoji pet članica EU koje još nisu priznale Kosovo, a koje su i članice NATO, i otuda znak pitanja. Naravno, veoma dobro razumem trenutnu situaciju i pretnje Kosovu i ono što mogu da kažem je da moramo više da radimo na poboljšanju pozicije Kosova na međunarodnoj sceni i članstvu u međunarodnim organizacijama”, dodao je on.\nTagovi: članstvo eu - nemačka - očekivanja - sankcije rusiji - Srbija


Uredba o kriterijumima za razvrstavanje radnih mesta službenika u AP i JLS\nPrimenjuje se od datuma: 01.01.2022. godine\nUREDBA O KRITERIJUMIMA ZA RAZVRSTAVANJE RADNIH MESTA I MERILIMA ZA OPIS RADNIH MESTA SLUŽBENIKA U AUTONOMNIM POKRAJINAMA I JEDINICAMA LOKALNE SAMOUPRAVE\n("Sl. glasnik RS", br. 88/2016, 113/2017 - dr. zakon, 95/2018 - dr. zakon, 86/2019 - dr. zakon i 157/2020 - dr. zakon)\nObim primene uredbe\nOva uredba primenjuje se na službenike u organima, službama i posebnim organizacijama autonomne pokrajine, jedinice lokalne samouprave i gradskoj opštini, kao i službama i organizacijama koje osniva nadležni organ autonomne pokrajine, jedinice lokalne samouprave i gradske opštine, prema posebnom zakonu, u skladu sa članom 1. Zakona o zaposlenima u autonomnim pokrajinama i jedinicama lokalne samouprave (u daljem tekstu: Zakon).\nSvi pojmovi koji se koriste u ovoj uredbi u muškom gramatičkom rodu obuhvataju muški i ženski rod lica na koja se odnose.\nPoložaji i izvršilačka radna mesta\nRadna mesta službenika dele se na položaje i izvršilačka radna mesta, u zavisnosti od složenosti poslova, stepena ovlašćenja i odgovornosti.\nPoložaj je radno mesto na kome su postavljanje na položaj, ovlašćenja i odgovornosti utvrđeni Zakonom.\nIzvršilačka radna mesta su sva mesta koja nisu položaji, uključujući i radna mesta rukovodilaca unutrašnjih organizacionih jedinica. Izvršilačka radna mesta razvrstavaju se po zvanjima.\nIzvršilačka radna mesta su radna mesta u kabinetu izabranog lica, koji je posebna organizaciona jedinica. Istom rukovodi šef kabineta, koji za svoj rad i rad kabineta odgovara izabranom licu.\nRazlozi za razvrstavanje\nPoložaji i izvršilačka radna mesta razvrstavaju se da bi se iskazao njihov značaj i doprinos u ostvarivanju nadležnosti odnosno poslova autonomne pokrajine, jedinice lokalne samouprave i gradske opštine.\nAkt u kome su opisana i razvrstana radna mesta\nPoložaji i izvršilačka radna mesta uređuju se u Pravilniku o organizaciji i sistematizaciji radnih mesta u autonomnoj pokrajini, jedinici lokalne samouprave i gradskoj opštini (u daljem tekstu: Pravilnik).\nU Pravilniku se utvrđuju opisi radnih mesta, zvanja u kojima su radna mesta razvrstana, potreban broj izvršilaca za svako radno mesto, vrsta i stepen obrazovanja, radno iskustvo i drugi uslovi za rad na svakom radnom mestu.\nNa osnovu opisa poslova radnog mesta, utvrđuje se zvanje koje odgovara pretežnim poslovima koji se obavljaju na tom radnom mestu.\nUslovi za obavljanje poslova radnog mesta\nZa obavljanje poslova radnog mesta određuju se uslovi prema vrsti i stepenu složenosti poslova koji se pretežno obavljaju na tom radnom mestu, kao i dodatni uslovi u pogledu određenih znanja i veština potrebnih za obavljanje poslova radnog mesta.\nU autonomnoj pokrajini, jedinici lokalne samouprave ili gradskoj opštini u kojoj je utvrđena službena upotreba jezika i pisma nacionalne manjine, na onim radnim mestima koja podrazumevaju neposrednu usmenu i pisanu komunikaciju sa građanima, kao poseban uslov propisuje se poznavanje jezika i pisma nacionalnih manjina.\nKao uslov za obavljanje poslova određenog radnog mesta u autonomnoj pokrajini, jedinici lokalne samouprave ili gradskoj opštini može se propisati položen poseban stručni ispit, u skladu sa Zakonom.\n1. Razvrstavanje položaja\nSlužbenici na položaju\nSlužbenici na položaju koji imaju ovlašćenja i odgovornosti u vezi sa rukovođenjem i usklađivanjem rada organa, službi ili organizacija autonomne pokrajine, odnosno gradske, opštinske uprave ili uprave gradske opštine obavljaju najsloženije poslove, koji suštinski i neposredno utiču na način upravljanja poslovima iz nadležnosti autonomne pokrajine, jedinice lokalne samouprave i gradske opštine i koji zahtevaju upravljačke sposobnosti, preduzimljivost i visok stepen stručnosti, samostalnosti i iskustva.\nPoslovi iz stava 1. ovog člana, obuhvataju praćenje ostvarivanja nadležnosti i obavljanje poslova iz nadležnosti autonomne pokrajine i jedinice lokalne samouprave odnosno gradske opštine, obezbeđivanje koordinacije rada organizacionih jedinica u sastavu istih, unapređivanje organizacije i metoda rada i ostvarivanje saradnje organizacionih jedinica u okviru organa, službi i posebnih organizacija, praćenje i usklađivanje aktivnosti organizacionih jedinica u postupku usaglašavanja propisa autonomne pokrajine, jedinice lokalne samouprave odnosno gradske opštine i usklađivanje opštih i pojedinačnih akata sa Ustavom, zakonom, statutom autonomne pokrajine, jedinice lokalne samouprave odnosno gradske opštine i drugim propisima, sistemsko praćenje propisa o radnim odnosima, sistemsko praćenje kadrovske strukture zaposlenih radi unapređivanja poslova iz nadležnosti i utvrđivanja optimalnih mogućnosti korišćenja raspoloživih znanja i sposobnosti kadrova, u skladu sa planiranim potrebama (kretanje profesionalne karijere, radni rezultati, sistem ocenjivanja rada, motivacija zaposlenih i dr.), unapređenje odnosa prema građanima i pravnim licima, koji se obraćaju organima, službama i posebnim organizacijama iz člana 1. Zakona i druge poslove propisane zakonom i aktima skupština i izvršnih organa autonomne pokrajine i jedinice lokalne samouprave, odnosno gradske opštine.\n2. Razvrstavanje izvršilačkih radnih mesta\nRazvrstavanje u zvanja. Zvanja\nIzvršilačka radna mesta (u daljem tekstu: radna mesta) razvrstavaju se tako što se na opis svih poslova radnog mesta primene merila za procenu radnog mesta i potom odredi zvanje koje najbolje odgovara radnom mestu.\nZvanja u koja se razvrstavaju radna mesta određena su Zakonom.\nIzuzetno od stava 3. ovog člana u organima autonomne pokrajine i grada Beograda utvrđuje se zvanje viši savetnik.\nMerila za procenu radnog mesta\nMerila za procenu radnog mesta (u daljem tekstu: merila) jesu: složenost poslova, samostalnost u radu, odgovornost, poslovna komunikacija i kompetentnost.\nSloženost poslova je merilo kojim se izražava nivo opštosti pravila (tehnike, logike, prava i slično) na kojima su utemeljeni poslovi, sloboda stvaralaštva i korišćenje novih metoda u radu.\nSamostalnost u radu je merilo kojim se izražava u kojoj meri se posao vrši po opštim ili pojedinačnim usmerenjima i uputstvima rukovodioca i u kojoj meri se vrši pod njegovim nadzorom.\nOdgovornost je merilo kojim se izražava koliko poslovi utiču na ostvarivanje nadležnosti, odnosno poslova organa ili uže organizacione jedinice i pre svega podrazumeva odgovornost za poslove i odluke kojima se znatno utiče na određivanje ili sprovođenje odluka, što može da uključi odgovornost za obavljanje poslova u vezi sa rukovođenjem.\nPoslovna komunikacija je merilo kojim se izražava vrsta kontakata u radu i njihov značaj za ostvarivanje nadležnosti odnosno poslova.\nKompetentnost je merilo kojim se izražavaju znanja, radno iskustvo i veštine koje su potrebne za delotvoran rad na radnom mestu.\nPoslovi u zvanju višeg savetnika\nU zvanju višeg savetnika obavljaju se najsloženiji stručni poslovi iz nadležnosti autonomne pokrajine i grada Beograda.\nOvi poslovi zahtevaju samostalnost u radu, posebna specijalistička znanja, analitičke sposobnosti i poznavanje problematike iz jedne ili više povezanih oblasti.\nPoslovi iz stava 1. ovog člana, naročito obuhvataju sledeće:\n1) normativno-pravne poslove vezane za pripremu svih vrsta normativnih akata iz nadležnosti autonomne pokrajine i grada Beograda, pripremu stručnih mišljenja o nacrtima i predlozima opštih akata, priprema mišljenja u vezi sa primenom propisa i opštih akata iz nadležnosti organa;\n2) upravno-pravne poslove, rešavanje najsloženijih upravnih predmeta u prvostepenom i drugostepenom upravnom postupku, kao i najsloženijih zadataka od značaja za funkcionisanje autonomne pokrajine i grada Beograda, uključujući i mogućnost upravljanja užim organizacionim jedinicama u okviru autonomne pokrajine i u gradu Beogradu i stručnu podršku izvršnim organima autonomne pokrajine, odnosno grada Beograda, pripremu strateških dokumenata i projekata;\n3) praćenje, analiziranje i proučavanje nove zakonske i podzakonske regulative i efekte na poslove autonomne pokrajine, odnosno grada Beograda;\n4) ostvarivanje saradnje sa resornim ministarstvima, odnosno nadležnim pokrajinskim organima uprave koji su poverili određene poslove jedinicama lokalne samouprave.\nDa bi radno mesto bilo razvrstano u zvanje višeg savetnika, treba na sledeći način da ispunjava merila:\n- najviša složenost poslova - najsloženiji poslovi u kojima se stvaralački i primenom novih metoda u radu znatno utiče na postizanje rezultata u nekoj oblasti iz nadležnosti autonomne pokrajine i grada Beograda;\n- veoma visok nivo samostalnosti u radu - samostalnost u radu i u odlučivanju o najsloženijim stručnim pitanjima ograničena je jedino opštim usmerenjima rukovodioca;\n- veoma visok nivo odgovornosti - odgovornost za poslove i odluke kojima se znatno utiče na određivanje ili sprovođenje odluka donesenih na nivou organa autonomne pokrajine, odnosno grada Beograda, što može da uključi odgovornost za rukovođenje;\n- stalna poslovna komunikacija na veoma visokom nivou - kontakti unutar i izvan organa, u kojima se delotvorno prenose informacije koje služe ostvarivanju poslova iz nadležnosti organa;\n- kompetentnost - stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu, radno iskustvo u struci od najmanje sedam godina, položen državni stručni ispit kao i veština da se pri rešavanju najsloženijih stručnih problema stečena znanja stvaralački primene.\nPoslovi u zvanju samostalnog savetnika\nU zvanju samostalnog savetnika obavljaju se složeni stručni poslovi iz nadležnosti autonomne pokrajine, jedinice lokalne samouprave i gradske opštine, koji zahtevaju posebno specijalističko znanje i iskustvo, analitičke sposobnosti, samostalan rad bez nadzora neposrednog rukovodioca i donošenje odluka u složenim slučajevima samo uz opšta usmerenja i uputstva neposrednog rukovodioca.\n1) normativno-pravne poslove vezane za pripremu svih vrsta normativnih akata iz nadležnosti autonomne pokrajine, jedinice lokalne samouprave i gradske opštine (nacrt povelje interne revizije, strateškog i godišnjeg plana rada interne revizije i dr.), koordinaciju u postupku pripreme nacrta akata iz nadležnosti organa, pribavljanje mišljenja i razmatranje primedaba i mišljenja drugih organa na nacrte i predloge propisa i opštih akata autonomne pokrajine odnosno opštih akata jedinice lokalne samouprave i gradske opštine, njihovo prihvatanje ili odbijanje uz obrazloženje;\n2) upravno-pravne poslove učestvovanja u pripremi pojedinačnih upravnih akata i drugih pojedinačnih akata predviđenih zakonom, statutom i opštim aktima, pripremanje instrukcije i uputstva za primenu propisa;\n3) studijsko-analitičke poslove, pripremanje analiza, izveštaja, informacija i drugih stručnih i analitičkih materijala na osnovu odgovarajućih podataka i prikupljanje podataka u cilju utvrđivanja činjeničnog stanja u odgovarajućoj oblasti, učestvovanje u pripremi elaborata, studija, programa, projekata, planova i procena koji služe kao stručna osnova za utvrđivanje i sprovođenje politike u odgovarajućoj oblasti, praćenje realizacije i izveštavanje o izvršenju strategija i projekata, predlaganje i davanje mišljenja o potrebnim merama za efikasan i uspešan razvoj i aktivnosti iz nadležnosti organa, davanje mišljenja u vezi sa primenom propisa i opštih akata iz nadležnosti organa, rešavanje u upravnom postupku, ostvarivanje saradnje sa resornim ministarstvima odnosno nadležnim pokrajinskim organima uprave koji su poverili određene poslove jedinici lokalne samouprave i gradskoj opštini.\nDa bi radno mesto bilo razvrstano u zvanje samostalnog savetnika, treba na sledeći način da ispunjava merila:\n- visok nivo složenosti poslova - složeni poslovi u kojima se stvaralački ili primenom novih metoda u radu bitno utiče na ostvarivanje poslova iz nadležnosti rada uže unutrašnje jedinice u organu autonomne pokrajine, jedinice lokalne samouprave i gradske opštine;\n- visok nivo samostalnosti u radu - samostalnost u radu i u odlučivanju ograničena je jedino opštim usmerenjima i opštim uputstvima rukovodioca;\n- visok nivo odgovornosti - odgovornost za poslove i odluke kojima se u velikoj meri utiče na ostvarivanje poslova iz nadležnosti uže unutrašnje jedinice, što može da uključi odgovornost za rukovođenje;\n- redovna poslovna komunikacija na visokom nivou - kontakti unutar i izvan organa, u kojima je ponekad potrebno da se delotvorno prenesu informacije koje služe ostvarivanju ciljeva rada uže unutrašnje jedinice;\n- kompetentnost - stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu i detaljno poznavanje principa, metoda rada i najboljih primera iz prakse u nekoj oblasti koje se stiče radnim iskustvom u struci od najmanje pet godina, položen državni stručni ispit kao i veština da se pri rešavanju složenih stručnih problema stečena znanja stvaralački primene.\nPoslovi u zvanju savetnika\nU zvanju savetnika obavljaju se složeni poslovi koji su najčešće precizno određeni i podrazumevaju primenu utvrđenih metoda rada, postupaka ili stručnih tehnika sa jasnim okvirom samostalnog delovanja, uz povremeni nadzor neposrednog rukovodioca.\nOvi poslovi zahtevaju sposobnost da se problemi rešavaju bez pojedinačnih uputstava neposrednog rukovodioca i uz obraćanje neposrednom rukovodiocu samo kad je problem složen i zahteva dodatno znanje i iskustvo.\n1) normativno-pravne poslove vezane za učestvovanje u pripremi delova nacrta svih vrsta normativnih akata iz nadležnosti organa autonomne pokrajine, jedinice lokalne samouprave i gradske opštine;\n2) upravno-pravne poslove vođenja prvostepenog upravnog postupka i izrada prvostepenih upravnih akata, obavljanja pojedinačnih internih revizija, formiranje revizorskih dosijea;\n3) studijsko-analitičke poslove, učestvovanja u pripremi izveštaja i informacija o utvrđenom stanju, delova elaborata, studija, programa, projekata, planova i procena u odgovarajućoj oblasti, praćenje realizacije i pripremu nacrta izveštaja o izvršenju strategija i projekata, davanje mišljenja u vezi sa primenom propisa i opštih akata iz nadležnosti organa, praćenje propisa iz nadležnosti organa, rad na stvaranju i ažuriranju baze podataka iz nadležnosti organa.\nDa bi radno mesto bilo razvrstano u zvanje savetnika, po pravilu, treba na sledeći način da ispunjava merila:\n- umereno visok nivo složenosti poslova - najčešće precizno određeni, ali složeni poslovi u kojima se primenjuju utvrđene metode rada, postupci ili stručne tehnike;\n- umereno visok nivo samostalnosti u radu - samostalnost u radu ograničena je povremenim nadzorom rukovodioca i pomoći rukovodioca kad rešavanje složenih stručnih problema zahteva dodatno znanje i iskustvo;\n- umereno visok nivo odgovornosti - odgovornost za pravilnu primenu utvrđenih metoda rada, postupaka i stručnih tehnika, što ne uključuje odgovornost za rukovođenje;\n- umereno visok nivo učestalosti poslovne komunikacije - kontakti unutar i izvan organa, čija je svrha pružanje saveta i prikupljanje ili razmena bitnih informacija;\n- kompetentnost - stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od četiri godine ili specijalističkim studijama na fakultetu i poznavanje metoda rada, postupaka i stručnih tehnika koje se stiče radnim iskustvom u struci od najmanje tri godine, položen državni stručni ispit kao i veština da se pri rešavanju složenih stručnih problema stečena znanja primene.\nPoslovi u zvanju mlađeg savetnika\nU zvanju mlađeg savetnika rade se složeni poslovi koji podrazumevaju primenu utvrđenih metoda rada, postupaka ili stručnih tehnika unutar precizno određenog okvira delovanja, uz redovan nadzor neposrednog rukovodioca i donošenje odluka na osnovu postojeće prakse ili opštih i pojedinačnih uputstava neposrednog rukovodioca.\nPoslovi zahtevaju sposobnost rešavanja manjih stručnih ili proceduralnih pitanja.\nPoslovi iz stava 1. ovog člana, naročito obuhvataju:\n1) normativno-pravne poslove vezane za prikupljanje podataka neophodnih za izradu nacrta, odnosno predloga svih vrsta normativnih i drugih akata iz nadležnosti autonomne pokrajine, jedinice lokalne samouprave i gradske opštine, poslove vezane za pripremu potrebne dokumentacije i učestvovanje u izradi predloga upravnih akata;\n2) izdavanje uverenja o činjenicama upisanim u registre za koje je nadležna autonomna pokrajina, jedinica lokalne samouprave ili gradska opština;\n3) popunjavanje i davanje statističkih izveštaja;\n4) pripremanje delova mišljenja u vezi sa primenom propisa i opštih akata iz nadležnosti organa;\n5) ažuriranje baze podataka za potrebe pripreme analiza i izveštaja i izrada izveštaja na osnovu manje složenih analiza.\nDa bi radno mesto bilo razvrstano u zvanje mlađeg savetnika, treba na sledeći način da ispunjava merila:\n- srednji nivo složenosti poslova - precizno određeni, ali složeni poslovi u kojima se, primenom utvrđenih metoda rada, postupaka ili stručnih tehnika, pruža stručna podrška službenicima koji rade poslove u višim zvanjima;\n- srednji nivo samostalnosti u radu - samostalnost u radu ograničena je redovnim nadzorom rukovodioca i njegovim opštim i pojedinačnim uputstvima za rešavanje složenijih metodoloških i proceduralnih pitanja;\n- srednji nivo odgovornosti - odgovornost za pravilnu primenu utvrđenih metoda rada, postupaka i stručnih tehnika, što ne uključuje odgovornost za rukovođenje;\n- srednji nivo povremene poslovne komunikacije - kontakti unutar i izvan organa, čija je svrha prikupljanje ili razmena informacija;\n- kompetentnost - stečeno visoko obrazovanje na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu, položen državni stručni ispit završen pripravnički staž i stečena veština da se znanja primene.\nPoslovi u zvanju saradnika\nU zvanju saradnika obavljaju se manje složeni stručni poslovi koji zahtevaju višegodišnje iskustvo u primeni postupaka, metoda i tehnika rada uz nadzor, usmerenja i uputstva službenika u višim zvanjima.\nPoslovi iz stava 1. ovog člana, sastoje se od ograničenog kruga međusobno povezanih zadataka u jednoj oblasti, kao što su:\n1) priprema podataka i informacija od značaja za upravni postupak;\n2) obavljanje pojedinih radnji u prvostepenom postupku;\n3) vođenje evidencije predmeta iz oblasti upravnog postupka;\n4) davanje obaveštenja i informacija strankama na osnovu evidencije o primljenim, obrađenim i ekspedovanim predmetima.\nDa bi radno mesto bilo razvrstano u zvanje saradnika, treba na sledeći način da ispunjava merila:\n- srednji nivo složenosti poslova - manje složeni poslovi sa ograničenim brojem međusobno povezanih različitih zadataka u kojima se primenjuju utvrđene metode rada, postupci ili stručne tehnike;\n- srednji nivo samostalnosti u radu - samostalnost u radu ograničena je povremenim nadzorom rukovodioca i njegovim opštim usmerenjima i opštim uputstvima za rešavanje složenijih metodoloških i proceduralnih pitanja;\n- srednji nivo odgovornosti - odgovornost za pravilnu primenu utvrđenih metoda rada, postupaka i stručnih tehnika, što može da uključi odgovornost za rukovođenje;\n- srednji nivo poslovne komunikacije - kontakti uglavnom unutar organa, a povremeno i izvan organa ako je potrebno da se prikupe ili razmene informacije;\n- kompetentnost - stečeno visoko obrazovanje na osnovnim akademskim studijama u obimu od najmanje 180 ESPB bodova, osnovnim strukovnim studijama, odnosno na studijama u trajanju do tri godine i poznavanje utvrđenih metoda rada, postupaka ili stručnih tehnika koje se stiče radnim iskustvom u struci od najmanje tri godine, položen državni stručni ispit, kao i veština da se stečena znanja primene.\nPoslovi u zvanju mlađeg saradnika\nU zvanju mlađeg saradnika obavljaju se jednostavniji stručni poslovi kao i administrativno-tehnički poslovi uz nadzor, uputstva i detaljna usmerenja službenika u višim zvanjima.\n1) pružanje podrške u pripremi podataka i informacija od značaja za sprovođenje upravnog i drugog postupka;\n2) pružanje podrške u vođenju evidencija predmeta iz oblasti upravnog i drugog postupka;\n3) prikupljanje podataka neophodnih za izradu analiza, izveštaja i projekata, kao i materijala za izradu odluke o stručnim pitanjima.\nDa bi radno mesto bilo razvrstano u zvanje mlađeg saradnika, treba na sledeći način da ispunjava merila:\n- umereno nizak nivo složenosti poslova precizno određeni i manje složeni poslovi u kojima se primenjuju utvrđene metode rada, postupci ili stručne tehnike;\n- umereno nizak nivo samostalnosti u radu - samostalnost u radu ograničena je redovnim nadzorom rukovodioca i njegovim opštim i pojedinačnim uputstvima za rešavanje složenijih rutinskih stručnih problema;\n- umereno nizak nivo odgovornosti - odgovornost za pravilnu primenu utvrđenih metoda rada, postupaka i stručnih tehnika, što ne uključuje odgovornost za rukovođenje;\n- umereno nizak nivo poslovne komunikacije - kontakti uglavnom unutar uže unutrašnje jedinice u kojoj je radno mesto, a povremeno i izvan organa, ako je potrebno da se prikupe i razmene informacije;\n- kompetentnost - stečeno visoko obrazovanje na osnovnim akademskim studijama u obimu od najmanje 180 ESPB bodova, osnovnim strukovnim studijama, odnosno na studijama u trajanju do tri godine, položen državni stručni ispit, završen pripravnički staž i tokom pripravničkog staža stečena veština da se znanja primene.\nPoslovi u zvanju višeg referenta\nU zvanju višeg referenta obavljaju se administrativni, tehnički i drugi pretežno rutinski poslovi koji obuhvataju širok krug zadataka i mogu zahtevati poznavanje i primenu jednostavnijih metoda rada i postupaka, a rade se samostalno i uz povremeni nadzor neposrednog rukovodioca.\nPoslovi iz stava 1. ovog člana naročito obuhvataju:\n1) prijem, kontrola ispravnosti i inicijalna obrada dokumentacije iz delokruga rada;\n2) priprema i izdavanje svih vrsta standardnih potvrda, uverenja, dokumenta i izveštaja radi ostvarivanja prava zainteresovanih strana;\n3) odlaganje, čuvanje i arhiviranje dokumentacije.\nDa bi radno mesto bilo razvrstano u zvanje višeg referenta, treba na sledeći način da ispunjava merila:\n- nizak nivo složenosti poslova - pretežno rutinski poslovi, s brojnim međusobno povezanim različitim zadacima, u kojima se primenjuju jednostavne i precizno utvrđene metode rada i postupci;\n- srednji nivo samostalnosti u radu - samostalnost u radu ograničena je povremenim nadzorom rukovodioca i njegovim opštim uputstvima;\n- nizak nivo odgovornosti - odgovornost za pravilnu primenu utvrđenih metoda rada i postupaka, što može da uključi odgovornost za rukovođenje;\n- nizak do srednjeg nivoa poslovne komunikacije - kontakti uglavnom unutar uže unutrašnje jedinice u kojoj je radno mesto, a povremeno i s drugim užim unutrašnjim jedinicama u organu, ako je potrebno da se prikupe ili razmene informacije;\n- kompetentnost - stečeno srednje obrazovanje u četvorogodišnjem trajanju i poznavanje jednostavnih metoda rada i postupaka koje je stečeno radnim iskustvom u struci od najmanje pet godina, položen državni stručni ispit kao i veština da se stečena znanja primene.\nPoslovi u zvanju referenta\nU zvanju referenta obavljaju se administrativni, tehnički i drugi rutinski poslovi koji podrazumevaju manji krug sličnih zadataka koji se izvršavaju primenom jednostavne metode rada i postupaka a obavljaju se uz povremeni nadzor i uputstva službenika sa višim zvanjima.\nPoslovi iz stava 1. ovog člana naročito obuhvataju: prijem dokumentacije iz delokruga rada, prijem, evidentiranje i otpremanje pošte i vođenje knjige za dostavu pošte, pripremu i izdavanje svih vrsta standardnih potvrda, uverenja, dokumenta i izveštaja radi ostvarivanja prava zainteresovanih strana, odlaganje, čuvanje i arhiviranje dokumentacije.\nDa bi radno mesto bilo razvrstano u zvanje referenta, treba na sledeći način da ispunjava merila:\n- nizak nivo samostalnosti u radu - samostalnost u radu ograničena je povremenim nadzorom rukovodioca i njegovim opštim uputstvima;\n- nizak nivo odgovornosti - odgovornost za pravilnu primenu utvrđenih metoda rada i postupaka, što ne uključuje odgovornost za rukovođenje;\n- nizak nivo poslovne komunikacije - kontakti uglavnom unutar uže unutrašnje jedinice u kojoj je radno mesto, a povremeno i s drugim užim unutrašnjim jedinicama u organu, ako je potrebno da se prikupe ili razmene informacije;\n- kompetentnost - stečeno srednje obrazovanje u četvorogodišnjem trajanju, poznavanje jednostavnih metoda rada i postupaka koje je stečeno radnim iskustvom u struci od najmanje tri godine, položen državni stručni ispit kao i veština da se stečena znanja primene.\nPoslovi u zvanju mlađeg referenta\nU zvanju mlađeg referenta obavljaju se administrativni, tehnički i drugi najjednostavniji rutinski poslovi, koji se ponavljaju i koji zahtevaju poznavanje i primenu jednostavnijih metoda rada i postupaka a obavljaju se uz stalni nadzor neposrednog rukovodioca i uputstva službenika sa višim zvanjima.\nPoslovi iz stava 1. ovog člana naročito obuhvataju: prijem dokumentacije, pripremu svih vrsta standardnih potvrda, uverenja, dokumenta i izveštaja radi ostvarivanja prava zainteresovanih strana, prikupljanje podataka za izradu izveštaja.\nDa bi radno mesto bilo razvrstano u zvanje mlađeg referenta, treba na sledeći način da ispunjava merila:\n- veoma nizak nivo složenosti poslova - tehnički i drugi rutinski poslovi, sa ograničenim brojem jednostavnih sličnih zadataka, u kojima se primenjuju jednostavne i precizno utvrđene metode rada i postupci;\n- veoma nizak nivo samostalnosti u radu - samostalnost u radu ograničena je povremenim nadzorom rukovodioca;\n- veoma nizak nivo odgovornosti - odgovornost za pravilnu primenu utvrđenih metoda rada i postupaka, što ne uključuje odgovornost za rukovođenje;\n- veoma nizak nivo poslovne komunikacije - kontakti uglavnom unutar uže unutrašnje jedinice u kojoj je radno mesto;\n- kompetentnost - stečeno srednje obrazovanje u četvorogodišnjem trajanju, položen državni stručni ispit, završen pripravnički staž i tokom pripravničkog staža stečena veština da se znanja primene.\n3. Razvrstavanje poslova rukovodilaca užih unutrašnjih jedinica\nRadna mesta rukovodilaca užih unutrašnjih jedinica (načelnici odeljenja, šefovi odseka, rukovodioci grupa i drugi) mogu da se razvrstaju u zvanja višeg savetnika, samostalnog savetnika, saradnika i višeg referenta.\nRadno mesto rukovodioca uže unutrašnje jedinice ne može biti razvrstano u zvanje niže od zvanja ostalih radnih mesta u njoj.\nIII OPIS RADNIH MESTA I POSTUPAK RAZVRSTAVANJA\nPostupak pre sastavljanja prethodnog opisa radnog mesta\nPrethodni opis radnog mesta sastavlja se pošto se prouči važeći Pravilnik i unutrašnje uređenje organa, uređenje i delokrug unutrašnje jedinice i opis postojećih radnih mesta u njoj.\n1. Prethodni i konačni opis radnog mesta\nSastavljanje opisa radnog mesta sastoji se od dve faze: sastavljanja prethodnog opisa radnog mesta i sastavljanja konačnog opisa radnog mesta.\nPrethodni opis radnog mesta sastavlja se tokom pripreme novog ili izmene važećeg pravilnika, kada se uvodi novo radno mesto, spajaju radna mesta ili menja zvanje koje je određeno na postojećem radnom mestu.\nKonačni opis radnog mesta sastavlja se nakon definisanja prethodnog opisa radnog mesta i razvrstavanja radnog mesta i unosi se u pravilnik.\n2. Prethodni opis radnog mesta\na) Postupak sastavljanja prethodnog opisa radnog mesta\nElementi od kojih se sastoji prethodni opis radnog mesta\nElementi od kojih se sastoji prethodni opis radnog mesta su: osnovni podaci o radnom mestu, svrha radnog mesta, opis svih poslova radnog mesta, kompetentnost neophodna za radno mesto i predlog zvanja u koje bi se radno mesto razvrstalo.\nOsnovni podaci o radnom mestu sadrže: naziv radnog mesta, naziv radnog mesta koje je neposredno nadređeno radnom mestu, nazive radnih mesta koja su neposredno podređena radnom mestu, zvanja u koja su ona razvrstana i broj službenika koji rade na tim radnim mestima.\nSvrha radnog mesta sadrži objašnjenje zbog čega je, sa stanovišta izvršenja poslova unutrašnje jedinice ili organa, radno mesto potrebno.\nOpis svih poslova radnog mesta sadrži opis svih poslova koji se obavljaju na radnom mestu.\nKompetentnost neophodna za radno mesto sadrži znanja, radno iskustvo i veštine koje su potrebne za delotvoran rad na radnom mestu.\nPredlog zvanja u koje bi se radno mesto razvrstalo određuje se pošto se sačine svi ostali elementi prethodnog opisa radnog mesta i predstavlja polaznu osnovu za razvrstavanje.\nOdgovornost za sastavljanje prethodnog opisa radnog mesta\nPrethodni opis radnog mesta sastavlja rukovodilac koji je odgovoran za rukovođenje unutrašnjom jedinicom u organu.\nRukovodilac iz stava 1. ovog člana, odgovoran je za tačnost podataka u prethodnom opisu radnog mesta i za pravilnost prethodnog opisa radnog mesta.\nObrazac za prethodni opis radnog mesta\nPrethodni opis radnog mesta sastavlja se na posebnom obrascu, koji je dat u Prilogu 1, koji je odštampan uz ovu uredbu i čini njen sastavni deo.\nb) Analiza prethodnog opisa radnog mesta\nPrethodni opis radnog mesta dostavlja rukovodilac Službi za upravljanje ljudskim resursima, odnosno zaposlenom koji obavlja poslove upravljanja ljudskim resursima (u daljem tekstu: Služba), na dalju analizu, razradu i pripremu.\nRukovodilac organa lokalne samouprave i gradske opštine u kojem ne može da se obrazuje Služba određuje rukovodioca unutrašnje organizacione jedinice koji će vršiti njene poslove, prava i dužnosti koje ima shodno Zakonu.\nSlužba proučava sadržinu prethodnog opisa radnog mesta i radi toga prikuplja sve podatke koji su potrebni da bi se ispitala međusobna usklađenost elemenata od kojih se sastoji prethodni opis.\nSlužba uzima u obzir i stvarno stanje popunjenosti radnih mesta u autonomnoj pokrajini, jedinici lokalne samouprave i gradskoj opštini i potreban broj službenika u radnom odnosu na neodređeno vreme, potreban broj pripravnika, broj zaposlenih na određeno vreme u kabinetu izabranog lica, prema odgovarajućem nivou i vrsti stečenog obrazovanja, u odnosu na utvrđeni maksimalan broj zaposlenih, na osnovu usvojenog Kadrovskog plana, u skladu sa Zakonom.\nPodaci o stvarnom stanju popunjenosti treba da iskažu odnos između sistematizovanih radnih mesta i njihove popunjenosti na način predviđen Zakonom.\nRazvrstavanje prethodnog opisa radnog mesta\nPošto analizira sadržinu prethodnog opisa radnog mesta, Služba počinje razvrstavanje prethodnog opisa radnog mesta u odgovarajuće zvanje.\n3. Razvrstavanje radnih mesta poređenjem sa standardnim opisima radnog mesta\nStandardni opisi radnog mesta\nSlužba izrađuje nekoliko standardnih opisa radnih mesta za svako zvanje da bi se olakšalo razvrstavanje radnih mesta.\nStandardni opisi radnih mesta su primeri opisa tipičnih radnih mesta u kojima su sva merila tako ispunjena da se radno mesto može razvrstati u jedno zvanje.\nU standardnim opisima radnih mesta svi poslovi koji se rade na tipičnom radnom mestu tako su opisani da primena svih merila na svaki posao omogućava da svaki posao, a time i celo radno mesto budu razvrstani u odgovarajuće zvanje.\n4. Sastavljanje konačnog opisa radnog mesta\nElementi od kojih se sastoji konačni opis radnog mesta\nKonačni opis radnog mesta sastavlja se pošto se radnom mestu odredi zvanje.\nPored elemenata iz prethodnog opisa radnog mesta, konačni opis radnog mesta sadrži i naziv zvanja u koje je radno mesto razvrstano.\nKonačni opis radnog mesta odobrava rukovodilac.\nObrazac za konačni opis radnog mesta\nKonačni opis radnog mesta sastavlja se na posebnom obrascu, koji je dat u Prilogu 2, koji je odštampan uz ovu uredbu i čini njen sastavni deo.\n5. Ograničenje broja najviših zvanja\nPravilnikom može biti određeno da na radnim mestima u zvanju višeg savetnika radi najviše do 10% službenika, a u zvanju samostalnog savetnika radi najviše do 20% službenika.\nOva uredba stupa na snagu osmog dana od dana objavljivanja u "Službenom glasniku Republike Srbije", a primenjuje se od 1. decembra 2016. godine.\nOBRAZAC PRETHODNOG OPISA RADNOG MESTA\nNaziv neposredno nadređenog radnog mesta:\nNaziv neposredno podređenog radnog mesta\nvreme koje se provede u\nvršenju svakog posla\nPredlog zvanja u koje se radno mesto razvrstava:\nDatum sastavljanja prethodnog opisa radnog mesta\nPotpis službenika koji je pripremio prethodni opis radnog mesta\nOBRAZAC KONAČNOG OPISA RADNOG MESTA\nNaziv neposredno nadređenog radnog mesta\nZvanje u koje se radno mesto razvrstava:\nDatum sastavljanja konačnog opisa radnog mesta:\nPotpis rukovodioca Službe za upravljanje ljudskim resursima:


Štrajkači u zdravstvu razgovarali s ministrom\nO platama u petak\nBEOGRAD - Stotinak članova Granskog sindikata zdravstva "Nezavisnost" blokiralo je juče oko deset sati pre podne Nemanjinu ulicu ispred Ministarstva zdravlja, a pedesetak muškaraca počelo je i štrajk glađu u znak protesta zbog toga što s ministrom zdravlja nije postignut dogovor ni o jednom štrajkačkom zahtevu. Paralelno sa ovim štrajkom glađu, juče je organizovan u svim zdravstvenim ustanovama i jednosatni štrajk upozorenja članova "Nezavisnosti".\nPosle nekoliko sati predstavnik štrajkača ovog i Novog sindikata zdravstva primio je dr Tomica Milosavljević, republički ministar zdravlja, i u razgovoru sa njim dogovoreno je da se razgovori o štrajkačkim zahtevima nastave u petak.\nZoran Ilić, predsednik "Nezavisnosti", ponovio je juče pred novinarima zahteve štrajkača, među kojima su povećanje koeficijenata nemedicinskog osoblja, formiranje odbora za zdravstvo pri Socijalno-ekonomskom savetu Vlade Srbije, isplata zaostalih zarada, kao i potpisivanje protokola o tome da neće biti otpuštanja u zdravstvu.\n- Dogovorili smo se da u tim pregovorima učestvuju predstavnici ministarstava zdravlja, finansija i za socijalnu politiku, a u znak dobre volje povući ćemo šatore iz parka preko puta Ministarstva zdravlja i prekinuti štrajk glađu. Iako je ministar tražio da zamrznemo štrajk, mi smo to odbili i svakog dana ćemo imati u ustanovama jednosatni štrajk upozorenja - izjavio je, posle razgovora u Ministarstvu, Zoran Ilić.\nNjima su se u ovim razgovorima priključili i predstavnici Novog sindikata zdravstva, koji su juče pred Ministarstvom izveli protestni performans "Veliko čišćenje vlade". Iz Ministarstva zdravlja je stiglo saopštenje u kom je potvrđeno da će biti održan sastanak krajem ove nedelje, ali je negirano da štrajka u zdravstvenim ustanovama ima.\n- Radi se o protestu pripadnika rukovodstva Sindikata "Nezavisnost", a ne o štrajku - navodi se u saopštenju Ministarstva.\nIpak, kako prenose agencije, zaposleni u delu niškog Kliničkog centra (KC) i Specijalnoj psihijatrijskoj bolnici u Gornjoj Toponici kod Niša juče su organizovali jednočasovni štrajk upozorenja.\nNa državnim fakultetima počeli prijemni ispiti\nMiloje i Božidar Gajić proveli četiri godine u kućnom zatvoru\nProtiv kasa za privatne lekare\nSednica Narodne skupštine Srbije kasnila više od pet časova\nAvio-mehaničari hoće zarade\nProtest oružara ispred Ministarstva odbrane


Kristalina Georgijeva - Blic Online\nPrvi potpredsednik Vlade i ministar spoljnih poslova Ivica Dačić čestitao je Kristalini Georgijevoj izbor za direktorku Međunarodnog monetarnog fonda.\nVlade članica Evropske unije izabrale su večeras Kristalinu Georgievu iz Bugarske za svog kandidata za direktorku Međunarodnog monetarnog fonda.\nGeorgijeva: UN će biti inkluzivnije sa ženom iz istočne Evrope na čelu\nEvropska komesarka Kristalina Georgijeva rekla je da bi Ujedinjene nacije pokazale svoju inkluzivnost i univerzalnost ako bi za novog šefa bio izabran ženski kandidat iz istočne Evrope.\nGeorgijeva: Spremna sam da vodim UN\nKristalina Georgijeva, za sada najnovija kandidatkinja pred izbor novog generalnog sekretara UN, priznaje da se kasno uključila u trku, ali naglašava da je spremna da postane prva žena na čelu Ujedinjenih nacija.\nGeorgijeva pred Generalnom skupštinom UN u ponedeljak\nNajnoviji kandidat za mesto generalnog sekretara UN, evropska komesarka Kristalina Georgijeva iz Bugarske, pojaviće se u ponedeljak pred Generalnom skupštinom UN kako bi odgovarala na pitanja zemalja članica.\nNAJVEĆI LOBIRAJU ZA KRISTALINU Istražujemo kako se Bugarka pojavila u finišu trke za UN\nKomesarka EU Kristalina Georgijeva je bez ijednog kruga nadmetanja za mesto generalnog sekretara UN postala favorit za tu poziciju. Opravdano se postavlja pitanje čemu onda kampanja i opsežna priprema ostalih kandidata.\nZAHUKTAVA SE BORBA U UN Pusićeva podržala Jeremićevu suparnicu!\nBorba za naslednika Ban Ki-muna uveliko se zahuktava, a pre nekoliko dana u trku se uključio i novi igrač - komesarka EK za budžetska pitanja Kristalina Georgijeva, koja je dobila podršku Bugarske u odnosu na zemljakinju Irinu Bokovu. Georgijeva je već počela da ubire simpatije, a prva joj je podršku pružila Vesna Pusić, doskorašnji kandidat i bivša šefica diplomatije Hrvatske.\nŽENA OD AKCIJE Šta Kristalini Georgijevoj ide naruku u trci za UN\nBugarska je u trku za novog generalnog sekretara UN kandidovala komesarku EU Kristalinu Georgijevu, a među razlozima zašto je ona možda i najbolji kandidat Dojče vele navodi da je "žena od akcije", da dolazi iz istočne Evrope i podseća da je vreme da se na čelu svetske organizcije nađe žena.\nMERKEL GURA SVOG FAVORITA Bokova gubi podršku, Georgijeva kandidat za generalnu sekretarku UN\nBugarka Irina Bokova, koja je pred početak trke za novog generalnog sekretara UN važila za jednog od favorita, izgubila je podršku svoje zemlje pošto je zvanična Sofija podržala Kristalinu Georgijevu.\nGeorgijeva spremna da uđe u trku za generalnog sekretara UN\nPotpredsednica Evropske komisije Kristalina Georgijeva dala je do sada najjasniji signal da je spremna da uđe u trku za funkciju generalnog sekretara UN, navodeći da je počastvovana što je mnogi ohrabruju da se kandiduje kao i da je na bugarskoj vladi da odluči o tome da li će je nominovati, prenosi AFP.\nOdustajanje Rusije od projekta gasovoda Južni tok potvrđuje neophodnost da Evropska unija diverzifikuje svoje izvore snabdevanja, izjavila je danas potpredsednica Evropske komisije Kristalina Georgijeva.\nEU: Mogerini ili Georgijeva umesto Eštonove\nŠefovi država ili vlada EU će sutra u Briselu najverovatnije odlučiti da šefica italijanske diplomatije Federika Mogerini ili komesarka za humanitarna pitanja Kristalina Georgijeva preuzmu položaj visoke predstavnice EU za spoljnu i bezbednosnu politiku, umesto Ketrin Ešton.\nKoja od ove tri žene će voditi diplomatiju Evrope?\nDeset dana uoči samita u Briselu na kome će se odlučivati o tome ko će voditi Evropski savet i evropsku diplomatiju, tri veoma različite žene nadmeću se za ove funkcije.\nEU domaćin sastanka za pomoć Centralnoafričkoj Republici\nEvropska unija će biti domaćin sastanka na visokom nivou 20. januara, posvećenog pomoći Centralnoafričkoj Republici, koja je zahvaćena sukobima i humanitarnom tragedijom.\nEvropska komesarka: Sirija kao bivša Jugoslavija\nEvropska komesarka za humanitarna pitanja i krizne situacije Kristalina Georgijeva izjvila je danas da humanitarna tragedija u Siriji podseća na bivšu Jugoslaviju i da se hitno mora zaustaviti.


Vesti - NAJAVA FINALNOG TURNIRA Heba juniorske lige :: Heba - Za Gutljaj Mlađi\nZavršni turnir Heba Juniorske lige Srbije biće održan u Čačku od 27. do 29. aprila.\nU prostorijama Košarkaškog saveza Srbije u Beogradu održana je konferencija za medije posvećena finalnom turniru HEBA Juniorske lige Srbije, koji će se održati od 27. do 29. aprila u Čačku . Ovom prilikom novinarima su se obratili Dejan Tomašević potpredsednik KSS zadužen za takmičenja, Mina Sretenović PR menadžer kompanije "HEBA", generalnog sponzora Juniorske lige Srbije i Marko Ivanović direktor KK Borac Mozzart Sport, ispred organizatora finalnog turnira.\n"U ime Košarkaškog saveza Srbije moram da istaknem veliko zadovoljstvo i čestitam svima što je I ovogodišnja jedinstvena Juniorska liga protekla na visokom niovu. Posebnu zahvalnost dugujemo generalnom sponzoru, kompaniji "HEBA" i verujem da će se naša saradnja nastaviti. Čestitao bih I nagrađenima za ostvarenja u regularnom delu sezone, što će im verujem biti podstrek za dalji rad.\nOčekujem da finalni turnir bude praznik košarke na kojem ćemo imati priliku da vidimo budućnost srpske košarke i neke nove talente, koji će u naskorije vreme konkurisati za sastav seniroske reprezentacije", istakao je Dejan Tomašević.\n’Veliko nam je zadovoljstvo da je HEBA juniorska liga kao jedinstvena liga u Srbiji, predstavljala ligu dobre košarke i da smo drugu godinu za redom ispred Hebe u prilici da najavimo finalni turnir koji ce se odrzati ove godine u Čačku.\nOvo je ujedno i prilika da nagradimo najuspesnije mlade igrace Heba juniorske lige, ali i da predstavimo Hebu u novoj jakoj boci. Kao drustevno odgovorna kompanija koja vodi racuna i o očuvanju životne sredine nova Heba boca je odraz modernog i atraktivnog dizajna, unapredjenog kvaliteta i konstrukcije boce gde je smanjen utrošak PET materijala što doprinosi očuvanju životne sredine.\nOvom prilikom zahvaljujemo se svim učesncima na postignutim rezultatima, a posebno nam je zadovoljstvo da nagradimo najbolje. Najboljem igraču Nikoli Jokicu (KK Mega vizura) i , najboljem strelcu ligaskog dela takmicenja Jovanu Jovanovicu (KK Zdravlje Leskovac) pripada poklon vaučer od 300 litara jake HEBA vode u novoj boci i mp4 player.\nČestitamo i nadamo se da će ovako mladi ljudi u najskorije vreme biti kandidati za seniorsku reprezentaciju Srbije’ – izjavila je Mina Sretenović, PR menadžer kompanije HEBA


» Srednjoškolci predstavljaju Evropu na kalendaru Evropskog PROGRESa za 2015. godinu\nPrvu nagradu na likovnom konkursu za kalendar programa Evropski PROGRES za 2015. godinu, na temu „Upoznaj Evropu”, dobila je Sofija Jelić učenica gimnazije „Pivo Karamatijević“ iz Nove Varoši. “Radovi na ovom kalendaru nas uče o Evropi i njenom bogatstvu različitih kultura”, rekao je Grem Tindal, menadžer programa Evropski PROGRES.\nDrugu i treću nagradu osvojili su Nikola Kostić učenik Tehničke škole u Vladičinom Hanu i Aleksandra Milenković učenica Škole za tekstil i dizajn iz Leskovca.\nTindal i predsednik opštine Blace Ivan Burgić uručili su laptop, tablet računare i digitalne fotoaparate za 12 najboljih đaka učesnika konkursa na ceremoniji održanoj u Blacu.\nSrednja škola Grdelica iz Leskovca je proglašena za najbolju školu i osvojila je, laptop kompjuter i projektor, što će joj pomoći da unapredi kvalitet nastave.\n„I novi program Evropski PROGRES koji je započet ove godine, nastavlja tradiciju organizovanja likovnih konkursa za srednjoškolce koju su započeli prethodni razvojni programi PRO, MIR i EU PROGRES, koje su, takođe, finansirale Evropska unija i Vlada Švajcarske.\nOve godine su učenici pozvani da istraže manje poznate činjenice o Evropi i da to prikažu vizuelno. Ono što smo videli na radovima je prilično upečatljivo. Radovi na ovom kalendaru nas uče o Evropi i njenom bogatstvu različitih kultura“, rekao je Tindal.\n„Nagrađene radove pre svega odlikuje raznovrsnost, likovna i geografska. Tu su predstave festivala, značajnih ličnosti i artifakta, važnih datuma, istorijskih činjenica, koje podjednako doprinose kvalitetu rada svojim izražavanjem kroz linije i boje različitim tehnikama i stilovima. Obuhvaćena je cela Evropa, kao mitološki i geografski pojam, preko severa, radom o nordijskim bogovima, zapada i Portugalije kroz rad koji prikazuje Agitagueda Art festival, do jugoistočne evrope i prve kafane u Evropi koja je otvorena u Beogradu”, rekla je u obrazloženju akademska slikarka i predsednica žirija Ena Popović iz Blaca.\nLikovni konkurs za novogodišnji kalendar programa Evropski PROGRES, na temu „Upoznaj Evropu“, organizovan je tokom oktobra 2014. za učenike i učenice srednjih škola i gimnazija u 34 opštine jugoistočne i jugozapadne Srbije.\nCilj ovog konkursa bio je da podstakne srednjoškolce da razvijaju svoje talente i nadahne ih da istraže i otkriju malo poznate a zanimljive činjenice o Evropi, kao i da iskažu kreativnost u likovnom predstavljanju svojih otkrića široj publici.\nKalendar Evropskog PROGRESa za sledeću godinu krasiće i devet nagrađenih radova, čijim autorima su danas uručeni digitalni fotoaparati – Danilu Petroviću iz Vladičinog Hana, Diellzi Presheva iz Preševa, Mariji Mladenović i Mariji ilić iz Leskovca, Davoru Filipović i Jovani Đorđević iz Surdulice, Aleksandri Dugalić iz Raške, Bojanu Milovanoviću iz Ivanjice i Milošu Bursaću iz Vranja.\nUčenici 28 srednjih škola iz jugoistočne i jugozapadne Srbije dostavili su 110 radova, od kojih je stručni žiri, odabrao 12 najboljih likovnih radova koji su se našli na stranicama kalendara EU PROGRESa za 2015. godinu.\nOpštine obuhvaćene programom Evropski PROGRES su: Novi Pazar, Ivanjica, Nova Varoš, Priboj, Prijepolje, Raška, Sjenica i Tutin na jugozapadu Srbije, kao i Prokuplje, Blace, Žitorađa, Kuršumlija, Leskovac, Bojnik, Vlasotince, Lebane, Medveđa, Crna Trava, Vranje, Bosilegrad, Bujanovac, Vladičin Han, Preševo, Surdulica, Trgovište, Brus, Aleksinac, Gadžin Han, Doljevac, Merošina, Svrljig, Babušnica, Bela Palanka i Knjaževac na jugoistoku zemlje.


[PREMIUM] Gosti oslabljen u ovom meču zbog povreda i poziva u reprezentacije! - Sportske novosti\nNaslovna Fudbal Bet Info Fudbal Gosti oslabljen u ovom meču zbog povreda i poziva u reprezentacije!\nGosti će na ovom susretu imati problema oko sastava tima jer će im nedostajti 6 igrača koji su bitni za igru tima, a nema ih zbog povreda i reprezentativnih poziva, među njima su prva dva golmana i mnogo igrača u napadu tima, sa druge strane ih čeka tim koji će biti gotovo kompletan i u solidnoj formi. Meč možete odigrati do 18:30, ali i par trenutaka kasnije.\nRadi se o susretu Španske Druge lige, a od 18:30, se u okviru 16.kola sastaju ekipe Numancia i Rayo Vallecano.\nEkipa Numansije nalazi se na 5.mestu posle tri vezane pobede u prethodna tri koga, imaju skor 6 pobeda, 6 remija i 3 poraza uz gol razliku 17:12. Na domaćem terenu imaju skor 5 pobeda, 1 remi i 2 poraza uz gol razliku 9:4. Tim danas nema problema sa izostancima pa se očekuje da na teren istrči najboljiih 11 igrača.\nŠto se tiče Rajo Valjekana, oni su tim koji zauzima 12.mesto sa skorom 4 pobede, 8 remija i 3 poraza uz gol razliku 22:19. Na gostovanjima imaju učinak od 1 pobede, 4 remija i 2 poraza i gol razliku 9:9. U poslednja tri meča nisu u formi, imaju 2 poraza i 1 remi u poslednja 3 meča. Za danas u timu neće biti nekih igrača, prvi golman tima (branio u poslendjih 7 mečeva) Dimitreski je u sa nacionalnim timom Makedonije, dok je Alberto (7/0 -drugi golman povređen) pa će na gol 19-godišnji Moro, defanzivac Advinkula (11/0/0) je sa selekcijom Perua, dok je napadač Andres (7/2/0) sa mladom selekcijom Španije, uz to suspendovan je napadač Trejo (14/1/0), dok je povređen još jedan napadač Bebe (12/3/1 – drugi strelac tima)\nMišljenje urednika: Smatramo da nas očekuje jedan meč u kojem će se o svemu danas pitati domaći tim, mada će gosti pokušati da dođu makar do boda iako nisu u idealnom trenutku ni što se tiče forme ni što se tiče sastava tima, naš predlog je igra 1X&0-3 gola po kvoti 1,85\nPrethodni tekstKvartararo dominantno do pol pozicije u Valensiji\nSledeći tekst[PREMIUM] Jedan od timova ne može da računa na 7 igrača!\nU sklopu 12. kola petog ranga engleskog fudbala “National League” sastaju se ekipe, Solihull Moors i Hartlepool. Domaći sastav se trenutno nalazi na trinaestom mestu na tabeli sa...


► Tramp: Grenel ostaje specijalni izaslanik za Srbiju i Kosovo\n"Ambasador će nastaviti pošto veoma dobro radi taj posao. Dobro zna zvaničnike, obavio je fantastičan posao u obe zemlje", izjavio je Tramp koji kaže da Grenel uživa njegovo "puno poverenje" i postiže "neverovate dogovore".\nTramp je odgovarao na pitanja novinara Glasa Amerike kako će ambasador Grenel moći da uporedo obavlja tri funkcije - kao ambasador u Nemačkoj, vršilac dužnosti šefa nacionalnih obaveštajnih službi i specijalni izaslanik za Srbiju i Kosovo.\nPredsednik SAD Donald Tramp čestitao je senatoru Berniju Sandersu pobedu na stranačkim predizborima Nevadi.U razgovoru sa novinarima pred put u Indiju, Tramp je rekao da je to "velika pobeda" za senatora iz Vermonta, ali je dodao da će videti šta se dešava dalje u trci za predsedničku nominaciju Demokrata.\n"Nije me briga protiv koga se borim, samo se nadam da će ga tretirati pošteno", rekao je predsednik SAD i dodao da se dešava puno loših stvari, te da se nada da izbori u Demokratskoj partiji "neće biti namešteni".\nspecijalni izaslanik /


Predsednik je predstavnike kineske kompanije pitao koliko radnika radi na projektu, na šta je dobio odgovor - 70, uz to da će taj broj rasti.\n- Ovo je izuzetno važna deonica za ljude iz Gornjeg Milanovca i šire. Siguran sam da će oni poštovati i pomagati i ove ljude ovde koji rade.Kkad se sve ovo završi ovde će biti bolje i privredi, biće i čistiji vazduh, biće lakše i deci koja idu u školu - rekao je predsednik i zahvalio se izvođaču radova kineskoj kompaniji "Power China"\nGovoreći o gradnji deonice duge 9,5 kilometara, Vučić je ocenio da je ona skupa, ali mu je saopšteno da se na potezu rade četiri mosta i jedan nadvožnjak.\n"Što se tiče obilaznica, bliže smo tome da radimo Užice nego Požegu. Kad je moguće da mašine budu tamo? Pretpostavljam oko maja", naveo je predsednik.\nZbog vrlo teškog terena, na dužini od 740 metara gde je nagib oko devet odsto, biće izgrađena traka za spora vozila širine tri metra.\nUgrađeno će biti 20.000 kubnih metara betona, 30.000 kubika asfalta, a s obzirom da će se tu odvijati pretežno teretni saobraćaj, projektovana je moćna kolovozna konstrukcija.\n"Uvek gledam šta je to što nam nedostaje, bez obzira na to što smo mnogo toga napravili. Vrtić, bolnica... Kad god mislite da ste nešto završili uvek iskače nešto novo. U Milanovcu je prosečna plata porasla za 62 odsto od 2012. godine. To je veliki rast, ali i dalje je mala plata", kazao je Vučić u Gornjem Milanovcu.\nPredsednik će kasnije obići i radove na izgradnji autoputa "Miloš Veliki od Preljine do Požege.\nObilaznica oko Gornjeg Milanovca će biti završena u roku\nDajem obećanje da će Power China uložiti maksimalne napore da obilaznica oko Gornjeg MIlanovca bude završena u roku i planiranom kvalitetu, izjavio je danas u Klatičevu na svečanom početku radova izvršni potpredsednik kompanije Liu Šao Čeng.\nVerujem da ćemo zajedničkiim naporima brzo zavrsiti radove i stanovnicima ovog kraj pružiti pogodnnosti ekonomskog razvoja, rekao je Liu Šao Čeng.\nAmbasadorka Kine u Srbiji Čen Bo izjavila je da, iako je ovaj projekat relativno mali, ima veliki značcaj za lokalni ekonomski razvoj i poboljšanjekvaliteta života građana.\nJa sam uverena da će Power China kao velika kompanija uspešno ispuniti sve svoje obaveze prema ugorovu i da će ovaj projekat završiti na isti način i po istim standardima kao i velike projekte, poput obilaznice oko Beograda i Beogradskog metroa, kazala je ambasadorka Kine.


BP investira 5,1 milijarde evra u naftno polje u Škotskoj - Bizlife.rs\nBP investira 5,1 milijarde evra u naftno polje u Škotskoj\n12:45 London, 13/10/2011\nBritanska naftna kompanija “Britiš petroleum” i njeni partneri dobili su saglasnost vlade za veliku investiciju od 4,5 milijardi funti (5,1 milijarde evra) za naftno polje u blizini Šetlandskih ostrva na severu Škotske, saopštila je danas ta grupacija.\nU saopštenju se navodi da je vlada Velike Britanije danas dala saglasnost da BP i njegovi partneri, kompanije ”Šel”, ”KonokoFilips” i ”Ševron”, nastave sa radom na projektu ”Kler ridž”, gde je u toku druga faza istraživanja ogromnog naftnog polja zapadno od Šetlandskih ostrva, prenela je agencija AFP.\nTe četiti kompanije planiraju da ulože skoro deset milijardi funti u četiti projekta istraživanja nafte i gasa koji će biti pokrenuti tokom narednih pet godina, dok BP nastoji da održi proizvodnju u Sevrenom moru u narednim decenijama.\n“Veoma sam srećan što smo odobrili ovaj projekat, ta investicija je dobra vest kako za grad Aberdin tako i za celu zemlju i daje veliki podsticaj zapošljavanju i privrednom rastu”, ocenio je britanski premijer Dejvid Kameron.\n“To pokazuje da se isplati investirati u Severno more, imamo najsavremeniju tehnologiju, svetske stručnjake i vladu koja je spremna da uradi sve što je potrebno da osigura buduće investicije”, dodao je on.\nUkupan udeo investicija BP-a u ta četiri projekta biće četiri milijarde funti.